Ўзбекистонда ҳаво ҳарорати 60 даража кўтариляптими? — синоптиклар изоҳи - Hidoyat.uz\nЎзбекистонда ҳаво ҳарорати 60 даража кўтариляптими? — синоптиклар изоҳи\nАсосий саҳифа Янгиликлар Ўзбекистон янгиликлари Ўзбекистонда ҳаво ҳарорати 60 даража кўтариляптими? — синоптиклар изоҳи\nЧоп этилди Iyul 15, 2019 Ўзбекистонда ҳаво ҳарорати 60 даража кўтариляптими? — синоптиклар изоҳиda fikr bildirishni o'chirish\nИссиқ шу қадар авжига чиқмоқда-ки, аҳоли ўртасида “синоптиклар ҳароратнинг ҳақиқий кўрсаткичларини яширади, аслида ҳарорат кундузи 47-50 даражадан кам эмас”, деган гаплар “урчимоқда”.\nКимлардир бунга уйдаги ҳароратни ўлчаш асбоблари борлиги ва унда 60 даража қайд этилганини мисол келтирмоқда.\nБу фикрлар қанчалик тўғри? Аслида ҳарорат қандай ўлчаниши тўғрисида “Ўзгидромет” мутахассислари қуйидагиларни сўзлаб беришди.\n– Айни вақтда аҳоли ҳароратни аниқлайдиган маиший термометрлардан кенг фойдаланмоқда, – дейди бош синоптик Ирина Зайцева. – Кўпинча, бу асбобларнинг қабул қилиш қисми, шаҳардаги электрон таблоларга ҳарорат тўғрисидаги маълумотларни етказувчи термометрларнинг қабул қилувчи қисмлари тик қуёш нурлари ёки атрофдаги предметларнинг иссиқлик нурланишидан ҳимояланмаган.\nБундай ҳолатда термометр ҳаво ҳароратини эмас, балки термометрнинг қабул қилувчи қисми қизиган даражасини ўлчайди.\nТўғри, қуёш нурлари остида (очиқ ҳавода) бўлган инсон ҳаво ҳароратини эмас, қуёшдан келаётган, ер юзасидан кўтарилаётган ҳамда атрофдаги қизиган предметлар ўзидан чиқараётган энергия таъсирида иссиқлик босимини ҳис этади.\nАвтомашинадагилар қуёш нурлари таъсирида қизиган машина корпусининг иссиқлигини ҳис қилади. Шунинг учун тик қуёш остидаги ҳарорат сояга қараганда анча юқоридек сезилади.\nЭнди бизнинг кузатувларимизга келадиган бўлсак, иссиқлик нурланиши омилларини истисно қилиш мақсадида бутун дунёда Жаҳон метеорология ташкилоти қоидаларига мувофиқ ягона услубда ва ягона стандартда ўтказилади.\nХусусан, ҳаво ҳарорати ер сатҳидан 2 икки метр баландликда ўрнатилган махсус шамоллатиладиган метеорологик хонада ўлчанади. Ўлчов асбоблари доимий равишда текширилади ва уларнинг кўрсаткичлари эталон асбоб кўрсаткичлари билан солиштирилади.\nШунинг учун ҳаво ҳарорати тўғрисида аниқ маълумотларни билмоқчи бўлсангиз, “Ўзгидромет” прогнозларидан фойдаланиш ва ишонишни таклиф қиламиз.\nҚайд этиш керакки, ҳозирга қадар жаҳонда энг юқори ҳаво ҳарорати АҚШнинг Калифорния штатидаги Ўлим водийси ва Ливия чўлида қайд этилган бўлиб, у 57-58°С ташкил этган.\nЎзбекистонда энг юқори ҳарорат эса Қизилқум чўлида ва Термиз шаҳри яқинида қайд этилган бўлиб, у 50°С бўлган.\nТошкент шаҳрида ёз мавсумининг абсолют максимуми иссиқ даври 1997 йилнинг 18 июль куни бўлган. Бунда иссиқлик ҳарорати 44.6°С га тенг бўлган.\nХитой марсоход яратишни ниҳоясига етказди


Ўзбек мухолифати: Конституция ҳақиқатдан мукаммал бир қомусми? - BBC Uzbek - O'zbekiston\nЎзбек мухолифати: Конституция ҳақиқатдан мукаммал бир қомусми?\nСўнгги янгиланиш 8 декабр 2012 - 16:51 GMT\n"Қонун фақат қоғозда ва бир декларацияга ўхшаб қолган. Чунки амалда бу яхши ният кўзга ташланмади".\nМустақилликнинг 20 йили ичида ҳукуматга қарашли оав конституциянинг мукаммаллигини, дунё талабларига жавоб беришини мадҳ қилиб келади.\nБироқ бу йиллар ичида Ўзбекистондан сиқиб чиқарилган мухолифат, инсон ҳуқуқлари фаолларининг фикри бунинг тескарисини таъкидлайди.\nМуҳташам Форумлар саройида ташкил қилинган тантанали йиғилишда президент Ислом Каримов йиғилганларни конституция куни билан табриклаган ва анъанага мувофиқ кейинги йилнинг номини "Обод турмуш йили" деб аташни таклиф қилган.\nЎзбекистондан сиқиб чиқарилган мухолифат конституция амалда ўз ўрнига эга эмаслигини таъкидлайди. Ўзбекистон Халқ ҳаракатидан Намоз Нормўмин ана шундай фикрловчи мухолифат вакилларидан бири.\nАлбатта, бу конституция амалда эмас. У фақат қоғозда ва бир декларацияга ўхшаб қолган. Чунки амалда бу яхши ният кўзга ташланмади. Конституцияда яхши нарсалар ёзилган аммо, президент Каримов ва Ўзбекистон ҳукуматининг олиб бораётган сиёсати тамоман бунинг тескариси, дейди Намоз Нормўмин.\nКонституциянинг 29-моддаси. Ҳар ким фикрлаш, сўз ва эътиқод эркинлиги ҳуқуқига эга. Ҳар ким ўзи истаган ахборотни излаш, олиш ва уни тарқатиш ҳуқуқига эга, амалдаги конституциявий тузумга қарши қаратилган ахборот ва қонун билан белгиланган бошқа чеклашлар бундан мустаснодир. Фикр юритиш ва уни ифодалаш эркинлиги фақат давлат сири ва бошқа сирларга тааллуқли бўлган тақдирдагина қонун билан чекланиши мумкин.\nАммо кузатувчиларга кўра Ўзбекистон ҳукуматни танқид қилишга қаратилган ҳар қандай фикр ва ахборот кескин қаршиликларга учрайди.\nИнсоннинг инсонлигини белгилайдиган жиҳат, унинг эътиқоди ва фикрини ташқарига айта олиши ва кўрсата олишидир. Биз Каримов ҳукуматини танқид қиларкан, шу нарсани талаб қилганмиз. Сиз инсонларга сиёсий эркинликларни бермаяпсиз. Сиз инсонларга, иқтисодий, ижтимоий, эътиқодий эркинликларни бермаяпсиз. Натижада инсон, халқ ўзини кўрсата олмаяпти, - дейди Намоз Нормўмин.\nАйни дамда муҳожирликда яшаётган Ўтюраклар клуби раҳбари Мўътабар Тожибоева конституциянинг инсон ҳуқуқлари борасидаги моддалари умуман амалда жорий қилинмаганини айтади. Унга кўра, аввало, конституциянинг 93 моддаси, Ўзбекистон республикаси президенти фуқароларнинг ҳуқуқ ва эркинликларига, Ўзбекистон конституцияси ва қонунларига риоя этилишининг кафилидир, қисми амал қилиши лозим.\nЎзбекистонда бир неча бор судланган Мўътабар Тожиева конституцияда ёзилган ҳуқуқларнинг ижросини сўраб, ҳар бир тегишли идора ва президентга бир неча маротаба мурожаат қилган, аммо бирор ижобий жавоб ололмаган.\nБугунги кунда Ўзбекистонда, ноҳақ, жиноий жавобгарликка тортилаётган ҳар қандай инсоннинг иши судда қонуний тартибда ошкора кўриб чиқилаётгани йўқ. Уларнинг айби аниқланмагунча, айбдор ҳисобланмаслиги ҳуқуқи таъминлангани йўқ. Энг асосийси, суриштирув ва тергов вақтида гумонланувчи ва айланувчининг қийноққа солингани ҳақидаги суд жараёнида берилган кўрсатмаларга эътибор қилинмайди, - дейди Мўътабар Тожибоева.\nКонституциянинг яна бир моддасида, Диний ташкилотлар ва бирлашмалар давлатдан ажратилган ҳамда қонун олдида тенгдирлар. Давлат диний бирлашмаларнинг фаолиятига аралашмайди, дейилган.\nАммо ҳуқуқ ҳимоячиси Мўътабар Тожибоева кўра давлат диний бирлашмаларнинг ишига амалда аралашини ва Ўзбекистондаги диний қўмиталар ҳукумат ташвиқот машинасига айланиб қолган. Ҳуқуқ ҳимоячиси қамоқ жазосини ўтаган колонияга диний қўмита вакиллари келиб, давлат топшириғини бажарганини гувоҳ бўлган.\nДиний қўмита вакиллари билан учрашувларда, маҳкумаларнинг ноҳақ терроризм ва диний экстремизмда айбланганлигини, ҳаттоки ўзим ҳам 244 модда билан айбланганлигимни ва ҳанузгача қайси диний оқимга аъзолигимни билмаслигимни сўрардим. Диний қўмита вакили билан суҳбатимиздан кейин мени, албатта, жавобгарликка тортиб ўша куннинг ўзида изоляторга қамардилар, - дейди Мўътабар Тожибоева.\nКузатувчилар Ўзбекистонда ижтимоий тангликнинг олдини олиш учун конституцияда ёзилган ҳуқуқ ва бурчларга амал қилиниши таъминланиши лозимлигини таъкидлашади.\nҲуқуқбон Мўътабар Тожибоева конституция моддалари амал қилиши учун ҳукумат фуқарлик жамияти вакиллари фаолиятига изн бериши лозимлигини урғулайди.\nФуқаролик жамияти фаолларига бўлаётган босимлар. Уларнинг телефони эшитиши, уйларига бостириб кирилиши, уларнинг кетидан доимий кузатиб юрилиши, уларнинг шаъни ва обрўсига тажоввуз қилиниб, матбуотда мақолалар эълон қилинишини тугатиш керак, - дейди Мўътабар Тожибоева.\nЎзбекистоннинг асосий қонуни қабул қилинганига 20 йил тўлди


Ханнс Зайдел жамғармаси делегациясининг Академияга ташрифи ҳақида – Ўзбекистон Республикаси Президенти ҳузуридаги Давлат бошқаруви академияси\nЎзбекистон Республикаси Президенти ҳузуридаги Давлат бошқаруви академияси > Тадбирлар > Ханнс Зайдел жамғармаси делегациясининг Академияга ташрифи ҳақида\n15.02.2020 03.03.2020 Academy\n2020 йилнинг 13-14 февраль кунлари Ханнс Зайдел жамғармаси делегацияси таркибида, И. Харбрехт жамғармаси Бош офисининг Шимоли-Шарқий ва Марказий Осиё бўйича бўлим бошлиғи, Марказий Осиё бўйича жамғарманинг лойиҳа раҳбари М.Г. Майер ҳамда унинг ўринбосари К. Сидиқбековлар билан Ўзбекистонга ташриф буюрдилар.\nТашриф доирасида 13 февраль куни Ханнс Зайдел вакилларининг Академия рахбарияти билан учрашуви бўлиб ўтди, унда томонлар\n2021-2023 йилларда икки томонлама ҳамкорлик йўналишларини муҳокама қилдилар.\nСуҳбат чоғида Академия раҳбарияти томонидан сўнгги йилларда Ўзбекистон билан Германия ўртасидаги ҳамкорлик ҳар томонлама кенгайиб бораётгани таъкидланди. Шуниндек, таълим ва давлат бошқаруви каби муҳим соҳаларда ўзбекистон-германия ҳамкорлигини ривожлантириш муҳимлиги таъкидланди.\nУчрашувда мамлакатда амалга оширилаётган кенг кўламли ислоҳотлар ва ўзгаришлар, хусусан, давлат хизмати тизимини ривожлантириш бўйича маълумотлар тақдим этилди. Шунингдек, уларга Академияда бошқарув кадрларини тайёрлаш, қайта тайёрлаш ва уларнинг малакасини ошириш тизими ҳақида сўзлаб берилди.\nЎз навбатида, Германия томони ҳам Ханнс Зайдель жамғармасининг фаолияти ҳақида гапириб бердилар. Шундай қилиб, 1967 йилда ташкил этилган Фонд тинчликпарварлик, қашшоқликни камайтириш ва ижтимоий тенгсизлик билан шуғулланади. Таъкидланишича, бугунги кунда Жамғарма дунёнинг 60 дан ортиқ мамлакатларида 100 га яқин лойиҳаларни амалга оширмоқда. Масалан, Мўғулистонда Ханнс Зайдел жамғармаси ҳуқуқий ислоҳотларни амалга оширишга кўмаклашади, КХДР ва Корея Республикасида, ярашиш жараёнини енгиллаштиришга қаратилган лойиҳалар, ХХРда эса қишлоқларни ривожлантириш бўйича лойиҳалар амалга оширилмоқда. И. Харбрайтнинг сўзларига кўра, Марказий Осиё давлатларида ушбу жамғарма давлат хизматчиларининг салоҳиятини ошириш орқали давлат бошқаруви тизимини ривожлантиришга ёрдам беради.\nУшбу учрашув давомида томонлар 2020 йилга мўлжалланган молиявий ҳаракатлар режасини имзоладилар, унинг доирасида бу йил академия тингловчилари учун ўқув курслари, давлат бошқарувининг долзарб масалалари бўйича илмий-амалий тадбирлар, шунингдек қўшни давлатлардаги минтақавий тадбирлар амалга оширилади.\nШу куни Ханнс Зайдел жамғармаси вакиллари 2020 йилнинг январь ойида бўлиб ўтган семинар-тренинг иштирокчилари Академия тингловчилари билан учрашдилар. Учрашувда Академия тингловчилари ташкиллаштирилган ўқув семинар ҳақида ўз таассуротлари билан ўртоқлашдилар. Иштирокчилар ўқув дастурининг мазмунини юқори баҳоладилар. Учрашув тингловчиларга бўлажак ўқув курсларининг модуллари ва келажакда олган тажриба ҳамда билимларини ўз касбий фаолиятларида қўллашга бўлган умидлари билан ўртоқлашиш имкониятини берди.\n14 февраль куни Германия делегациясининг ташрифи доирасида Академия профессор-ўқитувчилари билан учрашув бўлиб ўтди. Учрашувда давлат хизматчиларининг малакасини ошириш, масофадан ўқитиш ва смарт-технологияларнинг афзалликларидан фойдаланиш, амалиётга йўналтирилган ўқитиш тизимини ривожлантириш ва бошқа масалалар бўйича фикр алмашилди.


16:27 16 Феврал 2019\n13:41 13.01.2016 (Янгиланган 13:50 13.01.2016) Ҳавола олиш\nТуркиялик гид Сибел Сатыроглу Истамбулнинг Султанахмет майдонида экскурсия олиб бораётган вақтида шубҳали йигитга кўзи тушиб қолган. Йигит портловчи ускунага ўхшаш нарса чиқаргач, гид туристларга қочишни буюрган. Шу билан у бир неча кишининг умрини сақлаб қолишга муваффақ бўлган.\nТОШКЕНТ, 13 янв – РИА Новости. Туркиялик гид Сибел Сатыроглу германиялик туристларни оғоҳлантириб қурбонлар сонини камайтирди, деб хабар бермоқда РИА Новости, Hurriyet газетаси хабарига асосан.\nИстамбулнинг тарихий марказида, бир томонидан машҳур Ая Сафия масжиди икккинчи томондан ҳашаматли Кўк Гумбаз масжиди жойлашган, Истамбулнинг тарихий маркази — Султанахмет майдонида Сешанба куни аянчли теракт содир бўлди. Портлаш юз берган вақтда майдонда бир гуруҳ саёҳлар экскурсияда бўлган. Ҳукумат хабарига кўра 10 киши қурбон бўлган 15 киши жароҳатланган. Барча қурбонлар чет эл фуқаролари бўлиб, улардан 8 киши Германия, 1 киши Перу фуқароси. Туркия расмийлари хабарига кўра, портлаш Суриялик террорчи, ИД аъзоси томонидан амалга оширилган.\nИстамбул марказидаги портлашда 10 киши қурбон бўлди 15 киши яраланди\nГид, Сибел Сатыроглунинг сўзларига қараганда, у Султаахмет майдонида, 20-25 кишилик немис саёҳлари гуруҳи учун экскурсия олиб бораётган вақтда, гуруҳ ичида “чиқ” этган ғалати товуш эшитган.\n“Товуш менга ғалати туюлди ва назарим менга нотаниш бўлган ёш йигитга тушди. Туркка ухшаган, замонавий кийинган йигит туристлар гуруҳига қўшилиб олган эди. Шу вақт у ёнидан портловчи ускунага ўхшаш буюм чиқарди. Мен туристларга немисчада "Laufen weg" (қочинглар) деб бақирдим ва ҳамма қочишни бошлади. Шу вақт портлаш юз берди”, — деб Сатыроглунинг сўзларини келтиради газета.\nГиднинг ўзи ҳам оёғидан яраланган ва портлаш оқибатида эшитиш қобилиятини йўқотган.


Ксения Собчак Ўзбекистонни Японияга ўхшатди\n11:10 02.06.2019 (Янгиланган 18:46 03.06.2019)\nЎзбекистонда ҳеч ким меҳмонга “йўқ” деб жавоб бермайди - Ксения Собчак таасуротлари.\nТОШКЕНТ, 2 июн – Sputnik. Яқинда саёҳатдан қайтиб келган Ксения Собчак Ўзбекистон ҳақида ўзининг ёрқин ва самимий хотиралари билан ўртоқлашди.\nРоссиялик журналист Ўзбекистон маданияти ва меҳмондўстлигини юқори баҳолаб, уни кутиб олган кишиларга миннатдорлик билдирди.\n“Ўзбекистон – ғаройиб маданият мамлакати. Бу ерда, худди Япония каби, ҳеч ким сизга “йўқ” деб жавоб бермайди. Иккинчидан – бу ерда ҳақиқий шарқона эртак. Учинчидан – сиз ҳам мен каби керамика ва қўлда тикилган кашталарни яхши кўрсангиз – бу ёққа марҳамат. Самимий меҳмондўстлик учун раҳмат”, - деб ёзиб қолдирган Ксения Собчак ўз инстаграмида.\nЎтган ҳафтда Ксения Собчак Самарқандда олган таассуротлари ҳақида хабар берган эдик. Ўшанда россиялик телебошловчи ўзининг Гўр Амир ҳамда Регистондан олган таассуротлари билан бўлишган эди.\nКатта жанжалдан сўнг Ксения Собчак Ўзбекистонга келди\nЭслатиб ўтамиз, бир неча йил олдин, аниқроғи 2017 йилда Ксения Собчак россиялик мухолифатчи Алексей Навальный билан бўлган интервьюсида “Ўзбекистонда ҳеч ким Пушкинни танимайди” деган сўзларни айтган эди. Бунга жавобан интернетда юзлаб ўзбеклар Пушкин шеърларидан сатрлар ўқиб беришган эди.\nМинг марта эшитгандан, бир марта кўрган яхши деганларидек, Ўзбекистонни ўз кўзи билан кўриб, яхши таассуротлар билан қайтган Ксения Собчак бундан буён ўзбеклар ҳақида гапирганда адашмайди деб умид қиламиз.\nЎзбекистонда коронавирус: 27 май асосий хабарлари\nБугуннинг ўзида 32 нафар бемор тузалиб, реабилитацияга кузатилди. Республика бўйлаб жами соғайганлар сони 2 668 нафарга етди.\nТОШКЕНТ, 27 май — Sputnik. Sputnik Ўзбекистон республикада коронавирус билан боғлиқ бўлган асосий хабарларни тўплади.\nUnsplash / Changbok Ko\nРоссияда ўзбекистонлик талабалар COVID-19 ҳолатини яширганлик учун ҳайдалиши мумкин\nБир сутка давомида 74 кишида коронавирус аниқланди, охирги маълумотларга кўра, Ўзбекистонда коронавирус инфекцияси қайд этилганлар сони 3 355 нафарни ташкил қилмоқда.\nБугуннинг ўзида 32 нафар бемор тузалиб, реабилитацияга кузатилди. Жами соғайганлар сони 2 668 нафар.\nАйни пайтда 659 нафар беморга белгиланган стандартлар бўйича даво чоралари кўрилмоқда. Аҳволи оғир — 4 нафар.\nCамарқандлик 63 ёшли эркак коронавирусдан вафот этди.\nПахтачи туманида яшовчи бемор 19 май куни вилоят оғир аҳволда ётқизилган. Таҳлиллар натижасида унда Covid-19 инфекцияси тасдиқланган.\nБемор 3 йилдан буён I-гуруҳ ногирони бўлиб, сурункали буйрак етишмовчилиги ва анемия оғир даражаси ташхиси билан диспансер назоратида турган. 2017 йилдан буён доимий гемодиализ муолажасини олиб келган.\nМинистерство здравоохранения Узбекистана\nКоронавирусни жиловлаган Ўзбекистон: ўзбек шифокорлари Тожикистонга қандай ёрдам берди\n25 май куни беморнинг аҳволи ёмонлашган, бурундан ва ички қон кетиш белгилари пайдо бўлган ва реанимация бўлимига олинган.\nКўрсатилган реанимацион муолажаларга қарамасдан, сунъий нафас олиш аппаратида бўлган бемор ўткир нафас ва юрак қон-томир етишмовчилигидан вафот этган.\nТошкент вилоятининг Бекобод ва Нурашфон шаҳарлари ҳамда Қибрай, Тошкент ва Юқори Чирчиқ туманлари эпидемиологик жиҳатдан “қизил” ҳудудга ўтказилди.\n“Сариқ” ҳудудларга Aнгрен, Чирчиқ шаҳарлари, Бекобод, Қуйи Чирчиқ, Чиноз, Ўрта Чирчиқ туманлари киради.\nОлмалиқ, Оҳангарон шаҳарлари, Оҳангарон, Бўка, Бўстонлиқ, Пискент туманлари “яшил” ҳудудлар қаторида.\nЯна бир коронавирусдан холи ҳудуд\nХоразм — коронавирусдан холи ҳудудга айланди. Хоразмда тузалган 3 нафар фуқаро билан вилоятда коронавирус инфекцияси қайд этилган жами 233 нафар беморнинг барчаси соғайди.\nБирлашган араб амирлигидан 1,28 минг киши уйга қайтди. Ватанга кекса, касал, ҳомиладор фуқаролар ва болали аёллар биринчи галда қайтарилди.\nCOVID-19 билан курашаётган шифокорларга қарийб 20 млрд сўм ўз вақтида тўланмади\nШунингдек, Москвадан Тошкентга “Ўзбекистон ҳаво йўллари” самолётида 275 нафар фуқаролар олиб келинди.\nТошкент - Андижон йўналишида қўшимча поезд қатнови бошланди. Поезд қатнови Республика махсус комиссияси томонидан тасдиқланган карантин даврида маҳаллий йўналишларда темир йўл қатновларини йўлга қўйишнинг Вақтинчалик тартибига риоя қилган ҳолда амалга оширилади.\nCOVID-19 дунёнинг деярли барча давлатга етиб борди. БССТнинг сўнгги маълумотларига кўра, дунёда янги коронавирус инфекциясини юқтириб олган кишиларнинг сони 5,6 миллиондан ошди, 350 минг киши вафот этди, 2,3 миллион киши соғайди.\nCOVID-19 умумжаҳон пандемияси\nТадбиркор автосервис қуриш учун 35 туп арча дарахтини кесиб олди\n19:44 27.05.2020 (Янгиланган 19:48 27.05.2020)\nСурхондарёлик тадбиркор, президент томонидан мораторий киритилишига қарамасдан 35 туп кўп йиллик арча дарахтларини кесиб олди.\nТОШКЕНТ, 27 май - Sputnik. Сурхондарёда 35 туп дарахт кесган тадбиркор 165 млн сўм жарима тўлайди, деб хабар қилмоқда вилоят Экология ва атроф-муҳитни муҳофаза қилиш бошқармаси.\nХабарда айтилишига кўра, Шеробод тумани “Боғиобод” маҳалласида яшовчи фуқаро Нормўминов Исмоил Тошпўлатович Ўзбекистонда дарахт кесишга мораторий киртилишига қарамасдан 35 туп арча дарахтларини (сосна) автосервис қуриш мақсадида кесиб ташлаган.\nҲуқуқбузар Маъмурий жавобгарлик кодекснинг 79-моддаси 1-қисми билан базавий ҳисоблаш миқдорининг 5 (беш) баробари 1 115 000 миқдорида маъмурий жаримага тортиш ҳақида қарор қабул қилинди.\nҲуқуқбузарлик натижасида ўсимлик дунёсига 164 462 500 (Бир юз олтмиш тўрт миллион тўрт юз олтмиш икки минг беш юз) сўм зарар етказилгани аниқланди, дейилган хабарда.\nКомитет по Экологии Сурхандарьинской области\nСурхондарёда тадбиркор автосервис қуриш учун 35 туп арча дарахтини кесиб олди\nАҚШ дунёда ўз нуфузини йўқотмоқда ва пандемия бу жараённи янада тезлаштирди - Лузянин\n20:46 27.05.2020 (Янгиланган 20:52 27.05.2020)\nТИВ Москва давлат халқаро муносабатлар институти профессори Сергей Лузянин пандемия АҚШда қандай ички муаммолар борлигини кўрсатганлиги, халқаро майдонда америкаликларнинг қандай мақсадлари борлиги ва буларнинг ҳаммаси қандай якун топиши ҳақида мулоҳаза қилди.\nЛузянин таъкидлашича, Хитой-АҚШ муносабатларининг ҳозирги кескинлашувининг сабаблари кўринганидан анча чуқур, мураккаб ва тизимлидир.\nУнинг фикрига кўра, албатта қисман АҚШ президенти Доналд Трамп ўзига ноябр ойидаги сайловлар арафасида кўпроқ манфаат йиғиш учун Хитой билан рақобатни ривожлантиришга ҳаракат қилмоқда.\nБироқ, бу бундай сиёсатнинг асосий ва ягона сабаби эмас, дейди эксперт.\n"Асосий сабаблар биринчи бўлиб пандемиядан ҳалос бўлган ва иқтисодиёти тикланаётган Хитой билан АҚШнинг геосиёсий рақобати билан боғлиқ. У АҚШ учун қўшимча ғазабга келтирувчи омилдир", - деди Лузянин "Россия сегодня" ХАА'да бўлиб ўтган онлайн-конференциясида.\nУнинг сўзларига кўра, АҚШ қасддан дунё ҳамжамиятида Хитойга нисбатан салбий муносабатни шакллантиришга ҳаракат қилмоқда ва гарчи бу чақириқ "мутлақо асоссиз" бўлса ҳам, "дунё учун ва алоҳида минтақалар учун катта таҳдид солмоқда".\nЛузянин америкаликларнинг БССТ ва бошқа халқаро ташкилотларга қарши айбловлари ва ҳужумлари ҳақида гапирганда, барча уринишлар натижа бермаслигини таъкидлади.\n"Америкаликлар ҳар қанча "параллел институтлар"ни яратишни ёки ўзларининг глобал бошқарувларини амалга оширишни хоҳлашмасин, бунинг иложи йўқ. Американинг асри аста-секин тугамоқда ва ўтмишга ғарқ бўлмоқда. Пандемия бу жараёнларни янада кучайтирди", - деди у.\nМутахассиснинг тўлиқ шарҳини радиоподкастда тингланг.\nЛузянин: США теряют свое влияние в мире, и пандемия обострила этот процесс


Қирғизистонда ҳам қўйлар қирилмоқда\n26 январ 2021, Тошкент вақти: 05:27\nҚирғизистоннинг Сузоқ туманида икки мингга яқин қўйнинг қирилиб кетишида Ўзбекистон фуқароси айбланмоқда. Айни пайтда унга қарши жиноят иши очилган ва қидирувга берилган.\nҚирғизистоннинг Жалолобод вилояти Сузоқ туманида қирилган қўйлар сони бир минг етти юздан ошиб кетди. Қўйлар ўлимига чечакка қарши эм дори сабаб бўлган деб таҳмин қилинмоқда.\nЖалолобод вилоят ветеринария департаменти мутахасиси Эрмамат Калмаматов қўйлар эмланган мазкур дори таркибини аниқлаш қийин бўлаётганини айтди:\n- Бу вакцинани ҳозир Ўшда, Бишкекда текширувдан ўтказилмоқда. Ветеринария илмий тадқиқот институти ҳам бу дори таркибини ўрганаяпти. Чечак касалидан чорва моллари бу даражада қирилиб кетиши мумкин эмас эди. 24 сентябргача Сузоқда 1787 бош қўй ўлди. Вакцинанинг таркиби нимадан иборат эканини аниқлаш жуда қийин бўлаяпти, -деди Эрмамат Калмаматов.\nЖалолобод вилоят ҳуқуқ-тартибот тузилмлари олиб борган тергов –суриштирув ишлари натижасида қўйларнинг қирилишига сабаб бўлгани айтилаётган эм дорини маҳаллий аҳолига Ўзбекистон фуқароси сотгани аниқланган. Сузоқлик ветеринар Талип Ташболотов ҳам ундан тўрт мингдан ортиқ эм дорини сотиб олган экан.\n- Чечакка қарши дори чорваси бор одамлар томонидан кўп сотиб олинади. Мен Зиёвуддин деган йигитдан тўрт минг уч юз доза сотиб олганман. Ҳозир бу дори билан эмланган қўйлар ўлиб кетаяпти. Бу дори этикеткасида Россиянинг Покров шаҳридаги илмий-тадқиқот институтида ишлаб чиқарилгани ёзилган экан, -деди ветеринар.\nЖалолобод вилоят Ички ишлар бошқармаси тарқатган маълумотда айтилишича, Сузоқ туманида қўйларнинг қирилиб кетиши юзасидан тўртта жиноят иши очилган. Эм дори Ўзбекистон фуқаросидан сотиб олингани учун мазкур дори Ўзбекистонда ишлаб чиқарилган деб тахмин қилинган эди. Бироқ Жалолобод вилоят милицияси расмийси Таирбек Жоробеков бу тахмин тасдиқланмаганини айтди:\n- Талип Ташболотовга, махсус билими бўлмасдан туриб дори сотган Махабат Масалиевага, Сузоқ туман Кўгарт қишлоқ ҳукумати раисига ва Ўзбекистоннинг Зиёвуддин деган фуқаросига нисбатан жиноят ишлари очилди. Ўзбекистон фуқаросининг тўлиқ исми-шарифи аниқланди, -деди Таирбек Жоробеков.\nЖалолобод вилоятида 24 сентябрдан бошлаб қўй гўшти сотилиши тақиқланди. Қирғиз мутахасислари таркибини аниқлай олмаётган эм дори эса экспертиза учун Москвадаги лабараториялардан бирига жўнатилади.


00:00 29 Декабря 2019\nДавлат раҳбарининг топшириғига асосан, аҳолининг турли қатламлари билан тўғридан-тўғри мулоқотини кенгайтириш, мавжуд долзарб муаммоларни аниқлаш мақсадида вилоят ва туман (шаҳар) секторлари раҳбарларининг ҳудудларда шахсий сайёр қабуллар ўтказиш графиги ишлаб чиқилган.\nГрафикда ҳар бир сектор раҳбари томонидан ҳафтада камида 1 маротаба сайёр қабул ўтказилиши белгилаб қўйилди.\n- ижтимоий-иқтисодий ривожланиши паст, чекка ва олис ҳудудлардаги муаммолар ечимини таъминлашга алоҳида эътибор қаратиш;\n- аниқланган муаммоларни имкон қадар жойида ҳал этилишига эришиш;\n- муддат ва маблағ талаб этадиган йирик масалаларни республика даражасида ҳал этилиши юзасидан кўрилган чоралар ҳақида жамоатчилик ва аҳолини мунтазам хабардор қилиб бориш ва бу ҳақида Халқ қабулхонасига кунлик ахборот киритиб бориш белгиланган.\n2020 йилнинг 15 январь кунига қадар Наманган шаҳар секторлари раҳбарлари томонидан аҳоли билан жойларда сайёр қабуллар ўтказиш графиги тасдиқланди.\nНаманган шаҳрида яшовчи аҳоли диққатига!\nҚуйидаги тасдиқланган графикга асосан, ўзингизни қийнаб келаётган муаммоларга ечим топиш мақсадида жойларда (сайёр қабул ўтказиладиган жойи ва санаси жадвалда кўрсатилган) секторлар раҳбарлари томонидан ўтказиладиган сайёр қабулларда иштирок этишингиз мумкин.\nI. Наманган шаҳар ҳокими – Шавкат Абдураззоқов\n08 январь соат 15:00\n78-сонли ўрта мактаб мажлислар зали\n15 январь соат 15:00\nОрзу МФЙ маъмурий биноси\nII. Шаҳар прокурори – Мирзоҳид Тўйчиев\n30 декабрь соат 15:00\n13-сонли ўрта мактаб фаоллар зали\n10 январь соат 15:00\n63-сонли ўрта мактаб фаоллар зали\n35-сонли ўрта мактаб фаоллар зали\nIII. Шаҳар ички ишлар бошқармаси бошлиғи – Авазбек Хўжахонов\n30 декабрь соат 14:00\nНаманган шаҳар Санъат коллежи\n09 январь соат 14:00\n28-сонли ўрта мактаб биноси\n15 январь соат 14:00\nНаманган шаҳар 2-сонли ДИМИ\nIV. Шаҳар давлат солиқ инспекцияси бошлиғи – Рустамжон Нуриддинов\n30 декабрь соат 10:00\n75-сонли ўрта мактаби фаоллар зали\n10 январь соат 10:00\nМаданий Маориф МФЙ\n16-сонли ўрта мактаб фаоллар зали\n15 январь соат 10:00\nЯнгийўл МФЙ маъмурий биносида\nШу ўринда, фуқароларимизга сайёр қабул – аҳоли муаммоларини ҳал этишнинг самарали йўли эканлигини эслатиб ўтишни жоиз, деб биламиз.\nНаманган шаҳридаги Халқ қабулхонаси мутахассиси.


Қийинчилик қайтиб келмаслиги учун... | Azon.uz - Ахборот-таҳлилий портал\nҚийинчилик қайтиб келмаслиги учун...\n15:00 06.02.2019 1114\nМен Аллоҳ таоло Қуръонда айтган анавилардан бўлиб қолишимиздан қўрққан нарсамдан хавотир қиламан.\nАллоҳ таоло айтади: “Аллоҳнинг неъматини куфрга алмаштирган ва қавмларини ҳалокат диёрига туширганларни кўрмадингми”? (Ўйлаб кўргин, бу нарса таажжубланарли эмасми? Аллоҳ бир қавмга ўзларидан Пайғамбар юбориб, уларни иймонга, Исломга даъват қилса, охирги илоҳий китоби Қуръонни индириб, ҳеч кимга бермаган улуғ неъматини ато этса-ю, гумроҳ қавм бу неъмат ўрнига куфрни ихтиёр қилса! Иймонни куфрга алмаштириб олса! Ўзларига қўшиб қавмларини ҳам ҳалокат диёрига туширсалар! Тафсир ҳилол).\n“Улар жаҳаннамга кирурлар. Бу қандоқ ҳам ёмон қароргоҳ!” (“Иброҳим” сураси, 28-29-оят).\nЭй жамоат! Масала жуда ҳам оғир. Эй жамоат, келинглар дўстларимизга эслатайлик! Сизларнинг ҳар бирингиз эслатиш ашёси бўлишингиз мумкин. Келинглар Аллоҳга тавба қилайлик, Аллоҳга қайтиб Унинг ўзига мурожаат қилайлик.\nБу қийинчиликнинг келишига сабаб бўлган нарса ва унинг кетишига сабаб бўладиган нарса нима? Биринчи навбатда мен сизларга эслатиб ўтган вазифани яхши билиб олишимиз лозим эй дўстларим.\nУшбу қийинчиликнинг келиш сабаби ва уни Аллоҳ таолонинг бизга юборишидаги сабаб ўзимиз қилган гуноҳлар ва ҳаддимиздан ошган туғёнлардир. Бизлар Аллоҳ азза ва жалланинг Китоби баён қилиб қўйган қизил чизиқлардан ўтиб кетдик. Мўмин одам бу чизиқлардан ўтмаслиги керак эди, лекин биз ўтиб кетдик. Эҳтимол буни сизлар эслай олсангиз керак. Ушбу шаҳарда яшаётган кўпчилик инсонларга бу эслатма ва огоҳлантиришлар фойда бермади. Бу бошқа бир муаммо. Мункар ишнинг содир бўлиши мусибат бўлса, мункар ишга жим қараб туриш ҳам бошқа бир мусибатдир.\nБу қийинчиликнинг келиш сабаби ана шудир.\nЎтган бир йиғинда мен бу нарсани аниқ тушунтириб берган бўлсам керак.\nАммо бу қийинчиликнинг кетиш сабаби – албатта тез кунда у ҳам кетади – ушбу ер устида Аллоҳнинг бандалари қиладиган тавба тазарруълар, илтижолар ва биз гоҳида улар ким эканини билмайдиган кўплаб кишиларнинг дуо ва ёлворишларидир. Лекин улар софдил инсонлардир, лекин улар Аллоҳнинг авлиё дўстларидир. Улар орасида абдоллари (ўринбосарлар)ҳам бор. Ушбу давомли тавба тазарруълар ва айниқса кечанинг охирида (тонг саҳарда) тўхтовсиз қилинаётган ушбу илтижолар бу қийинчилик кетишининг сабабидир.\nМен сизларга ва ўзимга ҳам эслатадиган бошқа бир вазифа шуки, Аллоҳ таоло тез кунда бизларга эҳтиром кўрсатиб бу қийинчилик кетса ва ундан кейин бахтиёр ҳаёт кечира бошласак бу нарса учун Аллоҳ азза ва жаллага шукр қилишни унутиб қўйишдан эҳтиёт бўлинглар.\nЭҳтимол айримларингиз Аллоҳга шукр қилиш инсоннинг “Ал ҳамдулиллаҳ, ўзингга шукр” дейиш билан тилини қимирлатишидир” – деб ўйласангиз керак. Йўқ, эй дўстим. Бу тақлидий (анъанавий) шукр бўлиб унинг Аллоҳ таолонинг олдида қиймати йўқдир.\nБу қийинчиликнинг кетишидаги ва ундан кейин неъматнинг келишидаги Аллоҳнинг шукри Аллоҳнинг буйруқларини бажаришимиз ва Аллоҳ таоло олдида у рози бўлмайдиган беҳуда нарсалар билан шуғулланмасликка ҳамда Аллоҳ яхши кўрмайдиган ҳаром нарсалар билан машғул бўлмасликка ваъда беришимиздир. Аллоҳнинг шукри Унинг белгилаб қўйган тўғри йўлидан қийшайиб четга оғмаслигимиз ва барча соҳаларда У билан ярашиб тузалганимизни эълон қилишимиздир.\n21:00 17.06.2019 2944


Қозоғистонга ташриф, нархи оширилган электр энергияси,...\n15.03.2018 22:06 0 1998\nБугун, 15 март куни Ўзбекистон ва дунёда рўй берган хабарлар, янгиликлар ҳақида яна бир бор эслаб ўтамиз. Шунингдек, сайтимизда эълон қилинган долзарб мақолалар ва фойдали маълумотларни ҳам тавсия қиламиз.\nШавкат Мирзиёев амалий ташриф билан Остона шаҳрига етиб келди. Олий мартабалик меҳмонни Остона халқаро аэропортида Қозоғистон Бош вазирининг биринчи ўринбосари Аскар Мамин кутиб олди.\n— Сиз Ўзбекистонда жуда катта ишларни амалга оширяпсиз ва бу бутун минтақамизга ижобий таъсир кўрсатмоқда. Кеча Тожикистон, бугун Қирғизистон Президентлари билан гаплашдим. Улар ҳам сизнинг сиёсий иродангиз ва саъй-ҳаракатларингиз халқларимизни хурсанд қилаётганини айтишди. Марказий Осиё давлатлари раҳбарларининг бугунги маслаҳат учрашуви ҳам сизнинг ташаббусингиз билан ташкил этилди, — деди Нурсултон Назарбоев.\nТарихда янги саҳифа: Марказий Осиё давлатлари раҳбарларининг маслаҳат учрашуви\nПрезидент Марказий Осиё давлатлари раҳбарларининг маслаҳат учрашувларини ҳар йили Наврўз байрами арафасида ўтказишни, навбатдаги учрашувни келгуси йили Тошкентда ташкил этишни таклиф қилди. Ўзаро ишонч ва манфаатдорлик асосида савдо, иқтисодиёт, транспорт-коммуникация, маданий-гуманитар соҳаларда, хавфсизлик ва барқарорлик масалаларида ҳамкорликни ривожлантириш юзасидан фикр алмашилди.\nЎзбекистон Республикаси Вазирлар Маҳкамасининг 2017 йил 14 ноябрдаги 913-сонли қарорига асосан «Ўзбекэнерго» АЖ 2018 йил 1 апрелдан бошлаб электр энергиясининг нархлари ошганлигини маълум қилади.\nКувайтда ўзбек оши биринчи ўринни олди\nНаврўз байрами арафасида Ўзбекистон элчихонаси меҳмонларни мамлакатимиз ҳақидаги материаллар, сайёҳлик йўналишлари, таълим ва сайёҳлик тизимидаги ислоҳотлар, халқ амалий санъати намуналари, миллий либослар, безак буюмлари билан яқиндан таништиришди.\nҚонун нуқтаи назаридан фуқаронинг ўзига тегишли мол-мулкни ёки бу мол-мулкка нисбатан ҳуқуқни вафот этган тақдирда тасарруф этиш хусусидаги хоҳиш-иродаси васият деб эътироф этилади. Васиятноманинг вакил орқали тузилишига йўл қўйилмайди.\nOтаси Исмоил Алламжонович Шокир-Кориев ВАЗ АЖда автослесарь бўлиб ишлаган. Онаси Гулнора Ашировна Шокир-Кориева Тошкент шаҳридаги 3-туғруқхонада катта ҳамшира.\nПетербургдаги Ўзбекистон консулхонасининг очилиш маросими бўлиб ўтди\nТўй-ҳашамларни тартибга солиш бўйича қарор лойиҳаси ишлаб чиқилди\nЎзбекистон Касаба уюшмалари федерацияси Кенгашига бир ой муддатда кам таъминланган ва ижтимоий ҳимояга муҳтож аҳолининг оилавий тадбирларини ўтказишга кўмаклашиш бўйича махсус жамғарма ташкил қилиниши мўлжалланмоқда.\n«Ота кўрди», «қуда чақирди», «пул қистириш», «Love story» каби ҳолатлар тақиқланмоқда\nОилавий тадбирларда лицензияланадиган фаолият туридан фойдаланилган тақдирда, лицензияли хизмат кўрсатадиган жисмоний ва юридик шахслар тўйхона, кафе, ресторан маъмуриятига ва ушбу хизматдан фойдаланувчиларга бу каби хизматларни кўрсатишга рухсат берувчи лицензиянинг нусхасини тақдим этади. Лицензияга эга бўлмаган жисмоний ва юридик шахсларга оилавий тадбирларда хизмат кўрсатишга йўл қўйилмайди.\nСудга телефон ва бошқа ускуналарни олиб кириш тақиқланди\nХабарда айтилишича, ушбу қоида «Судлар, суд процесслари ва улар иштирокчиларининг хавфсизлигини таъминлаш тартиби тўғрисида»ги йўриқномада белгиланган бўлиб, ҳужжат Адлия вазирлигида давлат рўйхатидан ўтказилди.\nЖазони ижро этиш бош бошқармасининг собиқ бошлиғи ҳибсга олинмаган\nБаъзи ижтимоий тармоқларда Ўзбекистон Республикаси ИИВ Жазони ижро этиш бош бошқармасининг собиқ бошлиғи полковник Абдукарим Шодиев ушлангани ҳақидаги хабар нотўғри тарқатилгани аниқланди.\nМаълумотларга қараганда, самолёт бортида 10 тоннадан ортиқ олтин ёмбилари бўлган. YakutiaMedia олтиндан ташқари бриллиантлар ҳам бўлгани ҳақида хабар бермоқда.\nПокистонда портлаш. «Толибон» ўз бўйнига олди\nУшбу ҳудуд ўраб олинган бўлиб, барча йўллар вақтинчалик ёпилган. Мазкур хунрезлик учун жавобгарликни «Толибон» террорчилик ташкилоти ўз зиммасига олди.\nАнглия футбол ассоциацияси жаҳон чемпионатининг бойкот қилинишига қарши\nТашкилотнинг баёнотида таъкидланишича, АФА чемпионатни бойкот қилишга қаратилган ҳар қандай чақириққа қарши туради. Чунки инглиз футболи мутасаддилари спортнинг сиёсийлашувига бутунлай қаршидир.\nУчовлон ва тўртинчи\nМана шу ўйинларга футболчиларни саралаб олиш, уларни тайёрлаш ва олиб бориш ва мураббийлар штабини шакллантириш учун Ўзбекистон миллий терма жамоасига Темур Кападзе вақтинчалик бош мураббий вазифасини бажарувчи этиб тайинланганди.\nРоссия ташқи ишлар вазирлиги ушбу айбловни рад этди ҳамда Россиянинг Лондондаги элчихонаси ҳолат юзасидан ҳамкорликда текширув олиб бориш зарурлиги тўғрисида Буюк Британия ташқи ишлар вазирлигига расмий нота юборди.\nЛиванлик аёл бирданига олти чақалоқни дунёга келтирди\nАёл ҳомиладор бўлгандан кейинги текширувлар натижасида улар олти нафар фарзанд кутаётганидан хабар топишган.\nАйрим тафсилотлар олдин ҳам қулоғимизга чалинган, бироқ бу ҳақда айта олмасдик, ахир «қулоқ»лар бор эди! Шу боис айримлар ҳатто бир-бирига ишонмай қўйганди. Кўпчилик бу идора номини тилга олишга ҳам қўрқиб, шивир-шивир гап орасида елкасига икки-уч бор уриш билан изоҳ берарди.\nЎзбекистон Шавкат Мирзиёев электр энергияси Қозоғистон Марказий Осиё тўйлар Дайжест


Адашган смс » MUZAFFAR.UZ\nШуҳратнинг иши чапасига кетди. Биринчи мижозни манзилига етказаман деганида машинасининг баллони тешилиб қолди. Ўзи янги эди. Ярим йўлда бир чақа ҳам олмай уни тушириб устахонага кетди.\nЯмоқчи 10 дақиқада битадиган ишини ярим соатга чўздиёв. Аксига олгандек телефонининг ҳисобини тўлдираман деганида пайнетчи аёл пулни адашиб бошқа рақамга ташлаб юборса-я. Яна айбини тан олмай “Мен сизга рақамингизни текшириб кўринг, деб кўрсатдим”, — дейди безрайиб. Бу аёл билан пачакилашиш бефойда. Бир келса қўш-қўш дегани шу бўлса керак.\nЙўлда пули адашиб тушган рақамни терди. Жуда ўхшаш рақам экан. Шуҳратники 17, уники эса 11 билан тугаркан... Узоқ чақирувдан кейин офатижон қизнинг “кейинроқ қўнғироқ қилинг” деган жавобини эшитди. Ўзи шунақа бўлади. Тасодифан тушган пулни кўрган кўпчилик бегона рақамларга жавоб бермай туради. Аммо Шуҳрат бу билан “алданмади”. Эгасини огоҳлантириш учун “пул тушдими ”деган хабар жўнатди. Инсофли экан, 5 дақиқа ўтмай ўша рақамдан смс келди. “Дарсдаман. Бир соатларда бўшайман... Ўн минг учун раҳмат”. Бу ҳам алдовнинг бир тури. Раҳмат айтишини қара . Соат бир бўлади, икки бўлади, хуллас эртаси куни “менинг рақамимга пул тушмаган ” деб жаҳл билан тугмача босилади. У пулидан умидини узган бўлса-да, яна ички бир қизиқиш билан ёзишга тушди. “Бирдан кейин кўзим тўрт бўлиб сизни кутаман”.\nИш битгач Шуҳратнинг кайфиятидек ҳавонинг ҳам авзойи бузила бошлади. Ёз келганига ҳафта бўляптики, қуёшлисидан ёмғирли куни кўп. Бундай бошланган кунда барака бўлмайди. Қайси томонга юришга боши қотиб турган ҳам эдики, бекат ёнида қўл кўтариб машина тўхтатмоқчи бўлаётган қизни кўрди.\n- Эй худо, илоҳим шу менинг насибам бўлсин-да!\nШуҳрат буни дилидан ўтқазишга улгурмай иккинчи йўлдан келаётган “Нексия” шартта йўлини кесиб ўтди-да, ғийқиллаб қизнинг ёнида тўхтади. Кўлмак сувчор- атрофга сачраб кетди. Бундан қиз ғазабланиб:\n- Кўзинг кўрми?!. - деганича Шуҳратнинг машинаси томонга юрди.\nШуҳрат ич-ичидан қувонди. Шунақа бўлади бировнинг насибасига бурун тиқиш.\n“Нексия” сигнал берганича қолаверди.\n“Баттар бўл”, деган маънода Шуҳрат ҳам сигнал чалиб нотаниш ҳамкасби билан хайрлашди.\nОдатда у бундай пайтда “Неча пул берасиз?”, деб сўрарди. Бироқ томчилай бошлаётган ёмғир остида қолдириб кетгиси келмади. Яна. Қиз оқ кўйлагига кўлмак сув қолдирган қора доғларини машинага ўтиргандан кейин кўрди шекилли, жиғибийрони чиқди.\n- Вой ифлос, энди қандай метрода кетаман?\nШуҳрат ўз-ўзига гапираётган қизга салондаги ойначадан қаради. Эътибор бермаган экан, сочлари чиройли турмакланган, қўлида чиройли гулқоғозга ўралган совға. Демак, у бирор байрамга кетяпти. Сўрамоқчи бўлди-ю, бироқ қизнинг телефони жиринглаб ичидаги тилига чиқмай қолди.\n- Энди умуман телефон қилманг. Ҳа, мен шунақаман...\nУ яна беихтиёр қизга қаради. Кўйлагининг доғларини рўмолчаси билан артяпти-ю, кўзларидан дув-дув ёш оқарди. “Бечора қиз, ўйлади Шуҳрат битта кўйлаги кир бўлганига бунча куйинмаса. Ёки ҳали қўнғироқ қилган одам унинг қалбига шикаст етказдими?”\n- Йиғламанг, - деди йигит ва қизнинг кўз ёшларини артиш учун шунчаки, машина салони чиройи учун олиб қўйган салфеткадан юлиб унга узатди. У қаршилик қилмай олди.\nМетрога яқин қолганида қиз тилга кирди.\n- Таксимисиз, илтимос, уйимгача олиб бориб қўйинг, пулини тўлайман.\nУ шунчалар ёқимли гапирдики, Шуҳрат пулини тўламаса ҳам қизни узо-оққа олиб бориб ташлашга рози эди.\n- Қаерда турасиз?\nҚиз манзилни айтди. Йигит розилигини сукут билан билдирди.\nҚиз эса жавобни ҳам эшитмай қўл телефонини титкилаб нималарнидир ёзарди.\n- Киприклари жуда қуюқ экан. Ўқирмикан? Институт олдидаги бекатдан чиқди-ку...\nШу пайт Шуҳратнинг хаёлларини бузиб телефонига смс келди. Яна ўша баҳоначидан “ўн беш дақиқалардан кейин қўнғироқ қиламан, кимсиз? ” Ана энди бу ёғи эртакка айланади. “Кимсиз , қаердансиз, қаерда ишлайсиз?” Энди бу саволлардан безор бўлмаса эди. Кайфиятини бузган бир бўлди-ю, светофорнинг қизил чироғи ёнганида унга жавоб смс ёзди: “Кимлигимни сўрагунча 10.000 сўм пулимни ташла”. У тугмачани босиши билан қизнинг телефони машҳур хонанданинг қўшиғини такролай бошлади... Шуҳрат ўғринча нигоҳ билан қизга қаради. У қовоғи солиғ ҳолда шунчалар чиройли бўлса, кулганида қандай бўларкан? Унга ҳам хабар келган экан. Муҳим эмас шекилли, бир кўз югуртирди-ю, ўчириб қўйди. “Бу қанақаси бўлди? - ўйлади Шуҳрат. - Энди йўл-йўлакай уни нима қилгани, ким билан гаплашиганини муҳокама қилиб кетаманми?” Ўзидаги бу ўзгаришлар уни иккита одамга айлантириб қўйган эди. Бири унга қара деса, яна бири тескарисини айтарди. У ўзини чалғитиш, тўғрироғи, қиз билан яқинроқ танишиш учун баҳона ахтариб гап бошлади:\n- Туғилган кунга кетаётганмидингиз?\n- Йўқ ... бир ишни охирига етказишим керак эди. Аслида ўйлаб кўрсам бугун менга жуда кўп ёрдамингиз керак экан.\n-Хизматингизга тайёрман, - бу сўз сохталик билан чиққан бўлса-да, Шуҳрат шундай қилишни жуда истаётганди.\n- Сизга раҳмат,- деди қиз табассум билан. - Малол келмаса мана шуни йўлимиздаги ахлатга ташлаб юборсангиз.\nҚиз қўлида ушлаб турган чиройли ўралган совғани унга узатди.\n- Энди у керак эмас, бемалол ташлайверинг.\nҚизнинг бундай қичиғига йигит қойил қолди.\n- Бекор қилдингиз, - деди совғани улоқтириб қайтаркан.\n- Энди менга пайнет керак. - Худди шу совға билан бор ғами ташлаб юборилгандек қиз хандон отиб кулди. - Бировнинг адашган пулларни қайтариш учун.\nШуҳрат ялт этиб қизга қаради.\n- Сиз менинг смсимни ўқидингизми?\n- Қанақа смс?\n- Ҳозиргина йўллаганимни.\n- Мен фақат мана буни ўқидим, - дея қиз унга телефонини узатди. Машинанани йўл четига тўхтатган Шуҳрат қизга қаради.\n- Эрталабдан буён сиз экансиз-да... - Унинг гапларига ҳайрон қолаётган қизга ўзининг телефонидаги смсларни кўрсатди.\n- Аслида холам ўзи билан бирга ишлайдиган Ихтиёр деган йигитга мени кўрсатган экан. Бир-икки марта ўқишимгача келди. Иккимиз ҳам қашқадарёлик бўлганимиз учун, ҳечам қаттиқ гапирмадим. Бугун туғилган куним эканлигини эшитиб совға кўтариб келибди. Унгача телефонимга 10.000 сўм тушгани ҳақида хабар олдим. Кейин “пул тушдими” деган. Буни Ихтиёр менга сюрпириз қилгандир, деб ўйлабман. Ишонинг неча йилдан буён телефон ишлатаётган бўлсам, бирор марта менга бировнинг пули тушиб қолмаганди. Унга бу ҳақда гапиргандим, “Қанақа пул?”, “Қанақа смс?” , “Сенга бировлар шунчаки пул ташлайверадими?” деб мени ҳақорат қила кетди. Дугоналарим олдида уялганимдан югуриб кўчага чиқдим. Жаҳлим чиққанидан сумкам билан Ихтиёр берган совғани ҳам кўтариб чиқибман. Бекатдаги ўриндиққа секин қўйиб кетмоқчи эдим, бир аёл “синглим нарсангиз қолиб кетди” деб орқамдан олиб келди. Нима қиларимни билмай такси тўхтатишга тушдим. “Нексия”да менга лойқа сувни сачратиб кетган ҳам ўша Ихтиёр эди...\nШуҳрат қизнинг олдида уялишни ҳам, хурсанд бўлишни ҳам билмасди.\nФақат машина салонидан ҳам отилиб атрофга барра эшитилаётган шу сўзларни қайта-қайта такрорлади:\n- Яхшиям пайнетчи аёл адашибди-я!..


Қайта ташкил этилган Вояга етмаганлар ишлари бўйича республика комиссияси нималар билан шуғулланади\n12:38 / 27.03.2017\nЎзбекистон Президенти Шавкат Мирзиёевнинг “Ҳуқуқбузарликлар профилактикаси ва жиноятчиликка қарши курашиш тизимини янада такомиллаштириш чора-тадбирлари тўғрисида”ги қарори билан Ўзбекистон Республикаси Вазирлар Маҳкамаси ҳузуридаги Вояга етмаганлар ишлари бўйича комиссия, Қорақалпоғистон Республикаси Вазирлар Кенгаши, вилоятлар ва Тошкент шаҳар, туманлар (шаҳарлар) ҳокимликлари ҳузуридаги вояга етмаганлар ишлари бўйича комиссияларни тегишинча Вояга етмаганлар ишлари бўйича республика идоралараро комиссияси ҳамда вояга етмаганлар ишлари бўйича ҳудудий идоралараро комиссиялар этиб қайта ташкил этилиши белгилаб қўйилди.\nТуман (шаҳар) комиссиялари зиммасига қуйидаги вояга етмаганлар тўғрисидаги ишларни кўриб чиқиш юкланди:\nТуман (шаҳар) комиссиялари Низомнинг 20-бандида назарда тутилган ҳолларда вояга етмаганларга нисбатан таъсир кўрсатиш чоралари сифатида қуйидагиларга ҳақли:\n2. Назармухамедов Д.А. — Ўзбекистон Республикаси ички ишлар вазирининг биринчи ўринбосари, Комиссия раисининг ўринбосари\n3. Алимова Г.З. — Ўзбекистон Республикаси Олий Мажлиси Сенати қўмитаси раисининг ўринбосари\n4. Турсунбоев Ш.М. — Ўзбекистон Республикаси Олий Мажлиси Қонунчилик палатаси қўмитаси раисининг ўринбосари\n5. Лавозими бўйича — Ўзбекистон Республикаси маданият вазирининг ўринбосари\n6. Турдиев Ф.К. — Ўзбекистон Республикаси Жисмоний тарбия ва спорт давлат қўмитаси раисининг ўринбосари\n7. Кенжаев Д.М. — Ўзбекистон Республикаси халқ таълими вазирининг ўринбосари\n8. Салимов У.З. — Ўзбекистон Республикаси олий ва ўрта махсус таълим вазирининг биринчи ўринбосари\n9. Усманов А.А. — Ўзбекистон Республикаси адлия вазирининг ўринбосари\n10. Низамов Б.М. — Ўзбекистон Республикаси меҳнат вазирининг ўринбосари\n11. Баситханова Э.И. — Ўзбекистон Республикаси соғлиқни сақлаш вазирининг ўринбосари\n12. Турсунов Ё.Э. — Ўзбекистон Республикаси молия вазирининг ўринбосари\n13. Маруфова Г.М. — Ўзбекистон хотин қизлар қўмитаси раисининг ўринбосари\n14. Мансуров К.Т. — Ўзбекистон матбуот ва ахборот агентлиги бош директорининг ўринбосари\n15. Аллаев Д.Х. — «Маҳалла» фонди раисининг биринчи ўринбосари\n16. Лавозими бўйича — Ўзбекистон «Камолот» ёшлар ижтимоий ҳаракати Марказий Кенгашининг раиси\n17. Убайдуллаева Р.А. — «Ижтимоий фикр» жамоатчилик фикрини ўрганиш Маркази директори\n18. Юсупов О.О. — Ўзбекистон Республикаси Вазирлар Маҳкамаси ҳузуридаги Дин ишлари бўйича Қўмита раиси\n19. Лавозими бўйича — Республика маънавият тарғибот маркази раҳбари\n20. Юсупова И.Т. — Оилалар ва болаларни қўллаб-қувватлаш уюшмаси раиси\n21. Инамова С.Т. — «Соғлом авлод учун» ҳукуматга қарашли бўлмаган халқаро хайрия Фонди раиси\n22. Астонов С.М. — Ўзбекистон Республикаси Бош прокуратурасининг бўлим бошлиғи, ишчи орган масъул тузилмасининг раҳбари.


ўзбек — Shosh.uz | Nafaqat Toshkent haqida…\nБош саҳифа » Тег архивлари: ўзбек\nТег архивлари: ўзбек\nБронза даврининг охирларида Ўрта Осиёнинг ўтроқ аҳолиси суғорма деҳқончилик маданиятини ва ҳунармандчилик сирларини яхшигина эгаллаган эдилар. Бу даврда асосан шимолий худудлардан Ўрта Осиёга кириб келган кўчманчи чорвадор қабилалар чўл ва дашт зоналарига жойлаша бошладилар. Вақтлар ўтиши билан тубжой аҳолининг ўтроқ ҳаёти ва деҳқончиликка асосланган хўжалиги чорвадорларнинг турмуш тарзига ҳам ўз таъсирини кўрсата бошлади. Чорвадор жамоалар ҳам ўзларига дастлаб вақтинчалик бўлсада …\nЎзбек элатининг шаклланиши ва унинг ривожланиш босқичлари\nМаълумки, ўзбек элатининг шаклланиш жараёни бошқа туркий забон халқлардан бирмунча фарқ қилган. Жумладан: ўзбек элатининг аждодлари туб ерли этник бирликлар асосида, яъни икки тил (туркий ва эроний тиллар) туркумидаги халқларнинг аралашуви жараёнида вужудга келган. Моварауннаҳр ва унга туташ минтақаларда турғун яшовчи аҳоли сўғдийлар, хоразмийлар, туркий забон этнослар ўз ҳудудларида қадимдан яшаб, бўлажак ўзбек элатининг пойдеворини ташкил қиладилар. Ўрта Осиёнинг ўтроқ …\nXIX аср охири XX аср бошларида Ўзбекистон этномаданий муҳитида қанғлилар (Нурота воҳаси материаллари асосида)\nМаълумки ўзбек ҳалқи этногенези ва этник тарихи мураккаб тарихий жараёнлар даврида кечган бўлиб, бу мураккаб тарихий жараёнлар ўзбек халқи этник тарихига таъсир этмасдан қолмаган. Ана шундай ўзаро муносабатларда фаол қатнашган ўзбек халқи этник компонентларидан бири қанғлилар ҳисобланади. Қадимдан икки дарё оралиғи ва унга туташ ҳудудларда яшаб келган қанғлиларнинг ўзбек ҳалқи таркибига кирган кўпгина катта-кичик этник гуруҳлари сўғдий забон аҳоли билан …\nҲар қандай этнонимнинг ўз маъноси бор. Кўпгина этнонимлар жуда қадимий сўзлар бўлганидан халқлар этногенезини ўрганишда муҳим аҳамиятга эга.. Одатда халқлар, шунингдек қабилалар, йирик уруғларнинг номлари қадимий бўлади. Масалан, ўзбек, қирғиз, қозоқ каби миллат номлари, қўнғирот, митан, қангли, уйшун, қорлуқ, халаж каби уруғқабила номлари ҳақида бир қанча фикрлар билдирилган, лекин бу этнонимларнинг этимологиялари узил-кесил ҳал қилинган эмас. Баъзан адабиётларда учрайдиган ўзбек …\nЎзбек миллий менталитети ҳақида баъзи мулоҳазалар\nXXI аср ўзбек халқи тарихи ва миллий қадриятларини ўрганиш соҳасида янги зарварақларни муҳрламоқда. Бугунги кунда тарихимизнинг номаълум босқич ва қирралари қайтадан кашф этилмоқда. Ўзбекистан мустақиллигидан сўнг ўзбек халқининг қадимий давлатчилик анъаналари, этник тарихи ва этногенезига бағишлаган қатор салмоқли тадқиқотлар яратилмокда. Лекин, афсуски ҳозирги қадар ўзбек халқнинг менталитети, унинг ўзига хос томонлари, миллий ютукларимиз ва нуқсонларимиз борасида тадқиқотлар айтарли кўзга ташланмаяпти. …\nТуркистон атамаси узоқ асрлардан бери Марказий Осиё минтақасининг катта бир қисми учун, аниқроғи Каспий денгизининг шарқидан то Олтой тоғларигача, Шимолий Афғонистондан то Урол тоғларигача чўзилган кенг ҳудуднинг умумий географик номи сифатида қўлланилиб келган. Гарчи, у турли даврларда гоҳ кенгайиб, ушбу ҳудудлардан ҳам кенгроқ маъно касб этган, баъзи даврларда эса нисбатан торроқ ҳудудни англатган бўлса-да кўп асрлар давомида асосан мазкур ҳудудда …\nХитой манбаларида туркий халқлар аждоди рунг-дилар\nМарказий Осиёда қадимдан турли миллат вакиллари яшаб келган. Буларнинг ичида туркий халқлар катта ҳудудни эгаллаб, Марказий Осиёнинг барча жойларида жуда қадимдан истиқомат қилиб келган. Марказий Осиёнинг Моварауннаҳр қисмида ҳам қадимдан туркий қабилалар яшаб келганлиги ҳақида археологик материаллар ва ёзма манбалар гувоҳлик беради. Шунинг учун бу бу заминни VII асрдан бошлаб «Туркистон» номи билан юритилганлиги сўғдий ҳужжатлардан маълум. Авестода Туркистон аҳолиси …\nТуркий халқларнинг этногенези тушунчаси хронологик, ҳудудий ва айрим этносларга бўлиниш динамикаси нуқтаи назаридан бугун яхлит илмий муаммо ҳолатидан кенгроқ маъно касб этмоқда. Бинобарин, туркий халқлар тарихий илдизлари туташ ўнлаб этник тармоқлардан ташкил топганки, уларнинг ҳар бири алоҳида этногенетик масалани ташкил қилади. Лекин шунга қарамай муаммонинг қадимий асослари ҳақида гап кетганда, илк муштарак даврни чуқурроқ тадқиқ этиш зарурати долзарблигича қолмоқда. Аввало, …\nЎрта Осиё этногеографиясидаги баъзи-бир долзарб муаммолар\nАнтик ва илк ўрта асрларнинг бошларида Ўрта Осиё жумладан, Ўзбекистон Евроосиё материгида юз берган “халқларнинг буюк кўчиш” даврини чорраҳасига айланади. Бу ерда тарихий йилномаларда тилга олинган йирик қабилалар уюшмасининг ва улар билан боғлиқ бўлган халқларнинг шарқдан ғарбга, жанубий-ғарбга ва жанубга, шимолдан жанубга ва шимолий-ғарбдан жанубий-шарқ томон кўчишлари юз берган. Улардан баъзилари Ўрта Осиёҳудудларида қолган бўлса, бошқалари ерли халқларнинг бир қисмини …\nЎзбек халқи этник тарихини ўрганишда хитой манбаларининг аҳамияти\nЎзбек халқининг келиб чиқиши (этногенези)ни ўрганиш масаласи кўпдан бери олимлар эътиборини жалб қилиб келмоқда ва бу орада анча ишлар ҳам қилинди. Аммо ушбу масалани мукаммал ҳолда ечиш ниҳоятда мураккаб бўлмоқда. Бизнинг фикримизча, бунинг сабаби, қуйидагилардан иборат. 1) Ҳозирги ўзбек халқи кўп компонентли бўлиб, унинг аксарият қисми туркий қабилалар ва авлодлардан ташкил топган. Бунинг исботини ўзбекларнинг «92 уруғ» таркибига назар ташлаганимизда …\nЎзбек халқининг этник тарихи шу ҳудуд тарихи билан бевосита боғлиқ. Ўзбек халқи аждодлари элат бўлиб Ўрта Осиёнинг Бақтрия, Сўғдиёна, Шош, Фарғона, Хоразм каби тарихий ўлкаларида ва шу ўлкаларга туташ бўлган ҳудудларда яшаб келган. Бронза даврида Ўрта Осиёда кўчманчи чорвачиликка ва ўтроқ деҳқончиликка асосланган маданиятлар аҳли яшашган. Ушбу маданиятлар аҳолисининг этник таркибини ўрганишга антрополог ва археолог олимлар доимо қизиқиш билан ёндашишган. …\nЎзбек халқи этногенези ва этник тарихининг баъзи бир назарий ва илмий-методологик масалалари\nТарих фанидаги мавжуд илмий ишланмага кўра, ҳар бир халқнинг келиб чиқиш тарихи икки босқичдан иборат бўлади. Биринчи босқич — этногенез, иккинчи босқич — этник тарихдан иборат. Халқ тарихининг этногенез қисми унинг элат, халқ бўлиб шакллангунига қадар бўлган даврни ўз ичига олади. Халқ этногенези жуда узоқ давом этадиган тарихий ва этномаданий жараён. Унинг ибтидоси қабила ва қабила иттифоқидан бошланади. Қачонким, айнан …\nЎзбекистон: миллатнинг таваллуд топиши\nXIV юзйиллик мобайнида маҳобатли салтанатга асос солган жаҳонгир Амир Темур номи билан юритилаётган хиёбон XIX аср сўнгида Тошкентнинг рамзий марказига айланган эди. Бир замонлар бу жойда Туркистон ўлкасининг дастлабки генерал губернатори Константин Кауфман (1818-1882), сўнгроқ эса Карл Марксга атаб ўрнатилган ёдгорлик ўрнини бугун Темурнинг отлиқ ҳайкали забт этган. Шўролар Иттифоқи қулаши баробарида жаҳонгир Темур миллат отаси, ўзбек халқининг раҳнамоси мақомини …\nВ конце XIX века символическим центром Ташкента стал тенистый парк, носящий сегодня имя эмира Тимура – завоевателя, создавшего в XIV веке огромную среднеазиатскую империю со столицей в Самарканде. Когда-то на этом месте стоял памятник первому генерал-губернатору Туркестана Константину Кауфману (1818–1882), затем – Карлу Марксу. Теперь это место занимает конная статуя Тимура. После распада Советского Союза Тимур получил статус отца нации. …


OzodDayjest, 01 феврал 2019 саҳифа pageno\n21 январ 2020, Тошкент вақти: 02:10\nТармоқда экстремистик роликларга “класс” босган аёл жазоланди\nХалқ таълим вазири матбуот нашрларини жиловлаб олишга уринмоқда\nГемодиализ ускунаси бузилиши оқибатида икки бемор вафот этди. Халқ таълими вазири таълимга оид нашрларни жиловлашга уринганликда айбланмоқда. Пенсионерлар мажбурий лотерея сотиш давом этаётганидан шикоят қилаяпти.\nҚаршида дугонасини беҳаё видеони тарқатиш билан шантаж қилган аёл жазоланди\nОилали аёлдан хиёнати акс этган видео учун 8 миллион сўм талаб қилинди. Бухорода ҳомиладор аёлни фарзанд кўриш қобилиятидан маҳрум қилган гинеколог жазога тортилди. Газетадан товон пули талаб қилган “Ўзбекипаксаноат” уюшмаси судда ютқазди.


Асосий ставка йиллик 15% даражада ўзгаришсиз қолдирилди | NORMA.UZ\nАсосий ставка йиллик 15% даражада ўзгаришсиз қолдирилди\nМарказий банк ўзининг сайтида Бошқарувнинг асосий ставка бўйича қарорини эълон қилди.\nҚарор иқтисодиётда бир вақтнинг ўзида инфляцияни оширувчи хатарлар ва пасайтирувчи омилларнинг мавжудлиги шароитида ижобий реал фоиз ставкаларни таъминлашга қаратилган пул-кредит сиёсати жорий йўналишини сақлаб қолиш мақсадида қабул қилинди.\nПандемия шароитида бюджет харажатларининг ортиши ва фискал рағбатлантириш иқтисодий жараёнлар ва фаолликни қўллаб-қувватлашнинг асосий омилларидан бўлди.\nМарказий банк йил якуни бўйича инфляция прогнозини 11-12,5% даражасида ўзгартиришсиз сақлаб қолди ва Ҳукумат билан биргаликда унга эришиш учун барча зарурий чораларни кўриб боради.\nИнфляция ва инфляцион кутилмалар. Жорий йилнинг I чорагида йиллик инфляция даражаси мақсадли кўрсаткичлар траекториясидан пастроқ бўлди. Бунга, асосан, ўша даврда қатъий фискал сиёсатнинг юритилиши, иқтисодиётни кредитлашнинг мувозанатли даражаси ва тартибга солинадиган нархларнинг ўзгаришсиз қолганлиги сабаб бўлди.\nII чоракдан бошлаб инфляция даражаси ўтган чоракка нисбатан бироз кўтарилди ва июнь ойи якунлари бўйича 14,2%ни ташкил этди. Жорий йил иккинчи чорагида нархларнинг ўсишига озиқ-овқат маҳсулотлари ва қурилиш материалларига бўлган юқори талаб ҳамда июнь ойида мева ва сабзавотлар нархининг мавсумий пасайишининг кутилганидан кўра секинроқ бўлиши каби омиллар оширувчи босим кўрсатди.\nИккинчи чоракда базавий инфляция нисбатан юқори ўсиш суръатига эга бўлди ва июнь ойида йиллик 13,8%ни ташкил этди.\nИқтисодий фаоллик. Давлат статистика қўмитаси маълумотларига кўра, жорий йилнинг I ярим йиллиги якунлари бўйича республикада реал ЯИМ ҳажми 0,2%га ошди. Истеъмол товарлари ишлаб чиқарилиши, қишлоқ хўжалиги ва қурилиш ишлари асосий оширувчи омиллардан, инвестициялар ва ташқи савдо айланмаси секинлаштирувчи омиллардан бўлиб, 6 ойлик ташқи савдо айланмаси ўтган йилнинг мос даврига нисбатан 18,2%га қисқарди.\nЖорий йил март-апрель ойларида иқтисодий фаолликнинг пасайишидан сўнг май-июнь ойларида қатор иқтисодий ривожланиш кўрсаткичлари бўйича босқичма-босқич тикланиш тенденцияси кузатилмоқда.\nИюнь ойида банк тўлов тизими орқали амалга оширилган транзакцияларнинг умумий ҳажми март ва апрель ойлариган нисбатан мос равишда 39 ва 30%га ошди.\nСавдо ва пуллик хизматлар соҳаларида ҳам пул тушумлари ҳажми ўсиш динамикасининг яхшиланиши кузатилди. Хусусан, апрель ойидаги ўтган ойга нисбатан 34,8%лик (11,4 трлн. сўмдан 7,5 трлн. сўмгача) кескин пасайишдан сўнг савдо тушуми ва бошқа даромадлар кўринишидаги пул тушумлари ҳажми май ойида 33,8%га, июнь ойида 25,3%га ошди ва 12,6 трлн. сўмга етди.\nПул-кредит шароитлари. 2020 йилнинг II чорагида нисбатан мўтадил қатъий пул-кредит шароитлари сақлаб қолинди. Банклараро пул бозорида икки ҳафтагача бўлган муддатли депозитлар бўйича фоиз ставкаларнинг асосий ставкага нисбатан ижобий спреди (тафовути) шаклланди.\nМиллий валютадаги депозитлар бўйича фоиз ставкалари нисбатан барқарор бўлиб, ўсувчи динамикасини намоён қилди. Июнь ойи якунлари бўйича жисмоний шахсларнинг муддатли депозитлари бўйича ўртача тортилган фоиз ставкалари 20%ни, юридик шахсларнинг муддатли депозитлари бўйича эса – 17%ни ташкил этди.\nМиллий валютадаги кредитлар бўйича фоиз ставкаларининг йил бошидаги 25,8%дан июнь ойида 23,7%гача пасайганлиги пандемия даврида тижорат банкларига давлат дастурлари бўйича уй-жой хариди ва тадбиркорлик фаолиятини кредитлаш учун қўшимча ликвидликнинг йўналтирилиши билан изоҳланади.\nХатарлар ва ноаниқликлар. Келгуси даврларда асосий хатарлардан бири пандемия таъсири ва унинг олдини олиш учун кўриладиган чоралар натижасида иқтисодий вазиятнинг тез ўзгаришидир.\nБу, иқтисодиётда юқори даражадаги ноаниқликларнинг юзага келтириб, иқтисодий жараёнларнинг олдиндан аниқлашни қийинлаштиради ва натижада прогнозларнинг аниқлиги ва самарадорлигини сезиларли даражада пасайтиради.\nШу билан бирга, инфляцияга монетар омиллар, хусусан, иқтисодиётни кредитлаш ҳажмининг кескин ўсиши билан боғлиқ босим сақланиб қолмоқда. Бу, ўз навбатида, кредитлар ўсиш суръатларини мувозанатлаштириш ва илгари ажратилган кредитларнинг қайтувчанлигини ошириш бўйича чоралар кўришни талаб этади.\nМарказий банк Бошқарувининг асосий ставкани кўриб чиқиш бўйича оралиқ мажлиси 2020 йилнинг 10 сентябрь кунига режалаштирилган.\nЭсдалик пул белгиларини қандай харид қилиш мумкин\nҚиймати 5 000 сўм ва 10 000 сўм бўлган банкнотлар муомалага чиқарилади\nБанкларда ички аудит қандай ўтказилади\nБанк карталарининг чиқарилиши ва муомалада бўлишининг янги тартиби тасдиқланди\nАсосий ставка ўзгаришсиз қолдирилди – йиллик 14%\nБанклараро тўловларни амалга ошириш тартиби ўзгартирилди


Абу Мансур Муҳаммад ибн Муҳаммад Мотуридий ас-Самарқандийнинг ҳаёти ҳақида ёзганларнинг бирортаси у зотнинг таваллуд саналарини, ёки қандай таҳсил олганларини ва кимдан таъсирланганларини тилга олишмаган.\n«Мотуридия» номли асарда келтирилишича тадқиқотчи доктор Муҳаммад Айюб Али таҳминига кўра ҳижрий 238 мелодий 870 йил таваллуд топган. Мазкур эҳтимолнинг сабаби Мотуридийнинг икки устози вафоти санасига алоқадор бўлиб улардан бири Муҳаммад ибн Мукотил ар-Розий ҳижрий 248 мелодий 880 йили, иккинчиси Наср ибн Яхё Балхий ҳижрий 868 мелодий 898 санада вафот этганидадур. Шу нуқтаи назардан Мотуридий ҳижрий 248 мелодий 880 йиллари 10 ёшдан кичик бўлиши эҳтимолдан узоқлигидадур.\nАбу Мансур Мотуридий Самарқандда ҳижрий 333 милодий 944–945 йиллари вафот этган ва шаҳар чеккасидаги Чокардиза деган қабристонга дафн этилган.\nМотуридий ислом оламида таълимоти кенг тарқалган калом мактабларидан бирига асос солган олим сифатида исломий қарашларни тарқатишда катта ўрин тутади.\nАбул Мансур Мотуридий илмга рағбати, динга кўрсатган кўмаги, ақидани ҳимоя қилишдаги улуғ ўринлари ва қудратларини кўрсатиб турадиган бир қанча лақаблар билан танилганлар. Жумладан, “имам ал-ҳуда” (тўғри йўл имоми), “имам ал мутакалимий” (мутакаллимларнинг этакчиси), “раису аҳли-сунна ва-л-жамоа” (аҳли-сунна ва-л-жамоа йўналишининг раҳбари), “имам аз-зоҳид” (художўй имом) ва бошқа номлар билан эъзоз топганлар.\nАбдуллоҳ Муроий ўзининг «Фатҳул мубий фий-табақотул усулии» китобида шундай дейди: «Абу Мансур кучли ҳужжатли, баҳсда ғолиб, мусулмонлар ақидасини ҳимоя қилувчи, даҳрийларни шубҳаларига раддия билдирувчи киши эди».\nШунга қарамасдан Мотуридийнинг шахси ва унинг таълимоти тарих, табақот, ақида китоблари муаллифлари эътибордан четда қолди, Самонийнинг «Ансоб» китобларида Мотуридийнинг юрти ҳақида зикр қилиниб: «Бу жойда бир гуруҳ фозиллару – олимлар етишиб чиққан» дейилади. Бироқ мазкур муаллифларнинг барчаси Мотуридийни эътибордан тушириб қолдиришади.\nИмом ас-Суютий ҳам «Табақот ал-муфассирин» китобида «Таъвилот аҳли-сунна»дек маълум ва машҳур тафсир ёзган Мотуридийни эътибордан четда қолдирган.\nҲанафийликка оид табақот жанри дастлабки муаллифларидан бўлган Абдулқодир бин Муҳаммад Қураший Ҳанафийнинг «Жаваҳир ал-музия фий табақот-ил-ҳанафия» китобида Мотуридий ҳақида ҳатто 10 қаторга ўтмайдиган жуда оз маълумот берган.\nЎрта асрлардаги кўплаб манбаларда Мотуридийнинг илмий меросини назардан четда қолиши қуйидаги сабаблар туфайли юзага келган:\n1. Ислом ўлкаларининг турли нуқталаридан кўплаб олимлар тўпланадиган халифалик марказларидан узоқ бўлганлиги.\n2. Мотуридийнинг ислом оламидаги илмий марказлари хисобланган Макка, Мадина, Бағдод ва Дамашқ каби шаҳарларга бормаганлиги ва у ердаги олимлар билан учрашиб улар билан музокаралар олиб борганлиги унинг танилишига шу билан биргаликда шаҳарлар тарихларида ва солномаларида зикр қилинган.\n3. Ҳанафийликни табақот жанрида ўз мазҳаби уламоларини табақотларининг кечикиши. Ҳанафийликка оид табақот жанрида ўз мазҳаби уламоларини ёзган муаллиф Абдулқодир Қураший бўлиб ҳижрий 775 мелодий 1376 – 1377 йиллари вафот этган.\nИслом динининг асосий рукнларидан ҳисобланган имон тушунчаси Мовароуннаҳрда шаклланган мотуридияда ва Ироқда шаклланган ашъарияда қай тарзда тушунилганлиги ва шарҳланганлиги ва унинг аҳамиятини татқиқ этиш. Ислом дини тарихининг дастлабки даврларидан пайдо бўлиб, ҳозирда ҳам жамиятда носоғлом ва беқарор вазиятни вужудга келтираётган турли диний оқим ва гуруҳларнинг имон масаласида қилаётган ихтилофларига, аҳли сунна-вал жамоа уламоларининг фикр ва қарашлари асосида ўзига хос ечимларни баён қилишдан иборат.


“ҚУДУҚ” ФИЛЬМИ МАХСУС НАМОЙИШ ВА МАТБУОТ АНЖУМАНИДАН! 03.02.2014 03:29\n3 Февраль куни “Киночилар уйи”да “Ўзбеккино” Миллий агентлиги буюртмасига кўра, “Ўзбекфильм” киностудиясида суратга олинган режиссёр Мансур Абдуҳолиқовнинг “Қудуқ” деб номланган бадиий фильмининг журналистлар учун махсус намойиши бўлиб ўтди.\nРежиссёр Мансур Абдуҳолиқов\nСценарий муаллифи Ғофур Шермуҳаммад\nРассом Бектош Ражабов\nБош ролларда: Муҳаммадисо Абдулхаиров, Лола Элтоева, Абдухалил Мигноров, Юлдуз Ҳамидова, Фарҳод Худойбердиев\nФильм намойишидан сўнг, фильм ижодкорлари йиғилганларга фильмнинг суратга олиш жараёнлари ҳақида сўзлаб, уларни фильм ҳақидаги саволларига жавоб бериб ўтишди.\nБош роль ижрочиси Муҳаммадисо Абдулхаиров:- Мен бу фильмда ишлаган ва шу фильм учун меҳнати сингган ҳамма инсонларга миннатдорчилик билдириб ўтаман. Мен бир нарсани айтиб ўтишим мумкин, мен ўз иштирокимдаги фильмларимни ўтириб кўра олмайман. Кўпчилик буни бошқача тушунар экан, яъни, мени кўпчилик менсимай шундай қилади, деб тушуниб қолар экан. Мен эса ҳозир шуни тўғри тушунтириб ўтишга ҳаракат қиламан, аслида шундай вақтда мени ҳаяжон босиб қолади. Кўп фильм премьераларида қатнашганмиз, лекин мен у фильмларни кўпини ўтириб бошидан охиригача кўра олмаганман. Фильмни нима бўлганини кўпинча уйдагилар айтиб беришади. Бу фильм эса, мени ўтириб кўрган фильмларим сафида бўлади. Бу жуда камдан кам учрайдиган ҳолат! Бу фильм билмадим, кимга қандай таъсир қилди, лекин ўзим ўтириб йиғлаб томоша қилдим, кўзимдан ёш чиқди. Бу фильмда жуда чуқур маъно бор. Фильмда оддий қудуқ қазувчи образида кўп нарса билдириб ўтилган. Буни ҳамма ўзи учун ечимини ечган равишда тушунади. Фильм съёмкалари Жиззах шаҳрида бўлиб ўтди. Биз яхши жамоа билан ишладик. Шундай жамоа билан ишласа одам чарчамас ҳам экан. Энг кераклиси, одам касал бўлиб қолмас экан. Бўлмаса ўзингиз кўрдингиз, менинг гримим фақат лойдан иборат. Фақат чанг ютиб ишлаганман, қисқа қилиб айтганда, ҳеч нарса кўзга кўринмас экан. Мени ўзи сценарийни яхшилиб тушунишим учун 2-3 марта ўқийман. Бу фильм сценарийсини ҳам беришганда, мен 2-3 марта ўқиганимда йиғлаган эдим. Ўзи жуда одамга таъсир қиладиган эди. Мана бугун шу фильмнинг кичик доирада намойиши бўлиб ўтди. Бу ҳам бизлар учун катта бир ҳаяжонли дамлар! Бу фильм катта намойишга тайёр турибди, демак, ҳали катта ҳаяжон яна олдинда! Чунки, у куни янада кўпроқ халқ келади. Ҳар бир ижод намунаси кимгадир ёқади, кимгадир аксинча. Биз ижодкорлар албатта ҳаммага ижод маҳсулимиз манзур келишини ният қиламиз.\nФильмнинг сценарий муаллифи Ғофир Шермуҳаммад: - Бу сценарийни 3-4 йил олдин ёзгандик. Режиссёр Мансур билан маслаҳатлашиб юрардик. Кўпчиликка маъқул ҳам бўлди, маъқул бўлмаганлар ҳам бўлди. “Бу ҳозир оғир бир мавзу, шартмикан шу мавзуга қўл уриш”, деганлар ҳам бўлди. Сўнг, “агар бу асар адабий журналларда чиқса балки ўйлаб кўрармиз” деган шундай бир таклиф бўлди. Шундан келиб чиқиб, “Шарқ юлдузи”га олиб бориб бергандик, чоп этилди. Мен жуда хурсандман, 2013 йил бу асар ҳам фильм бўлиб, ҳам адабий нашр этилди, мен буни катта ютуқ, деб ҳисоблайман. Энди фильмни ғояси ва мавзуси ҳақида гапириб ўтиришим шарт эмас, деб ўйлайман, чунки, ҳозиргина фильмни ўзингиз кўрдингиз. Албатта, ҳар ким ўзича талқин қилиши мумкин. Фильмни Жиззах вилоятида, дашт қишлоқларида съёмка қилишди. Орада мени ўзим ҳам бир кун съёмка майдонига бордим, у ердаги шароитларни кўриб, тўғриси ижодий гуруҳга жуда ҳам катта раҳмат айтаман. Съёмка жараёни, ёзнинг жуда бир жазирама пайтларида давом этаётган экан. Мен бориб Муҳаммадисо акани кўриб, ўзимни раҳмим келиб кетди. Ҳатто, у кишидан кечирим ҳам сўрадим, “ака узр, мен сценарий ёзиб, сизни шундай қийнаб қўйибман”, дедим. Чунки, у кишининг юзларига лой чапланган ва яна гримёр қиз келиб, уларни юзларига ҳам 2 минутда сув сепиб туради. Сабаби, шу даражада иссиқ-ки, уларнинг юзларидаги грим қуриб қоляпти! Шундай бир оғир шароитларда съёмка бўлди. Энди бизнинг ишимиз ёзиб бериш, уни қай даражада съёмка қилиш режиссёрга, ижодий гуруҳга боғлиқ. Фильмнинг биринчи муаллифи албатта, режиссёр ҳисобланади.\nРежиссёр Мансур Абдуҳолиқов: - Ҳамма шу фильмда меҳнат қилганларга катта раҳмат айтаман. Биз съёмкани шундай бир ёзнинг жазирама пайтида қилган эдик. Томошабинларга ишонарли чиқиши учун, съёмка жойи учун ҳам шундай даштроқ жой танланган эди. Бизга у ерда шароитлар яратиб берган ҳамма инсонларга катта раҳмат айтаман. Фильм мавзуси ҳақида алоҳида гапирмайман, чунки фильмни кўрган томошабинлар ўзи учун хулоса чиқаргани маъқул, деб ўйлайман.\nФильм воқеаларига кўра, бош қаҳрамон Лаллай (Муҳаммадисо Абдулхаиров) қишлоқда қудуқ қазиш билан шуғилланади. У ўта оқ кўнгил ва лафзига содиқ инсон бўлади. Бу образни актёр Муҳаммадисо Абдулхаиров ўта ишонарли ижро этган.\nФильмнинг энг таъсирли эпизодларидан бири, Лаллай қудуқ қазиш жараёнида топиб олган суяклар учун, ўз хонадонида маърака ўтказиш учун тайёргарлик кўраётган бир пайтда, унинг суякларни топиб олган хонадон эгаси келиб, уни тайёргарлик қилаётган таомига тезак қўшиб юбориш эпизодини алоҳида эътироф этиш мумкин.\nФильм воқеалари Жиззах вилоятининг Ғаллаорол туманида суратга олинган. Фильмда собиқ Иттифоқ даври кўрсатилган.\nФильм 7 февраль куни омма эътиборига ҳавола этилади.\nФотолар учун X Frame Media Production студияси фотограф Аҳрор Назировга миннатдорчилик билдирамиз


20 сентябрь куни АҚШнинг Корнел университети, Франциянинг Insead бизнес мактаби ва Бутунжаҳон интеллектуал мулк ташкилоти Глобал инновацион индекс рейтингини эълон қилди. Ўзбекистон Глобал инновацион индекс рейтингида 132 давлат орасида 86-ўринни эгаллади. Бундан аввал мамлакатимиз рейтингда 2020 йил 93-ўрин ва 2015 йилда 122 ўринларни эгаллаган эди.\nГлобал инновацион индекси 20 сентябрь санасида эълон қилган нашрининг номи “COVID-19 инқирози орқали инновацияларни кузатиш” бўлиб, ҳисобот COVID-19 инқирознинг глобал инновация кўрсаткичларига таъсирини баҳолайди.\nГлобал инновацион индекс (The Global Innovation Index) 81 та кўрсаткичдан иборат ва улар иқтисодий ривожланишнинг турли даражаларида бўлган мамлакатларнинг инновацион ривожланишини тавсифлайди. Мазкур индекс икки субиндекс кўрсаткичларининг ўртача қийматидан келиб чиқиб ҳисобланади. Биринчи субиндекс инновацияларни жорий этиш учун мавжуд ресурслар ва шароитлар (Innovation Input) – институтлар, инсон капитали ва тадқиқотлар, инфратузилма, ички бозор ва бизнеснинг ривожланиш даражаси киради. Иккинчи субиндекс эса инновацияларни жорий этишда эришилган амалий натижалар (Innovation Input) – технологиялар ва билимлар иқтисодиётининг ривожланиши ҳамда ижодий фаолият натижаларини ўз ичига олади.\nМамлакатимиз инновацияларни жорий этиш учун мавжуд ресурслар ва шароитлар субиндексида ўтган йилги натижаларидан 6 поғона кўтарилиб 75 ўринни; инновацияларни жорий этишда эришилган амалий натижалар субиндексида эса 18 поғона кўтарилиб 100-ўринни эгаллади.\nРейтингга кўра, Ўзбекистоннинг дунё миқёсида кучли индикаторлари қуйидагилар: “Илм-фан ва муҳандислик соҳасида битирувчилар сони” - 7-ўрин, “Бизнесни йўлга қўйишнинг соддалиги” - 8-ўрин, “Меҳнат унумдорлиги” - 8-ўрин, “Капитални ялпи тарзда тўплаш” - 7-ўрин, “Таълим учун давлат харажатлари” - 28-ўрин.\nҚуйи ўрта даромад гуруҳи давлатлари орасида Ўзбекистон 2021 йил 10-ўринни эгаллади. Мазкур гуруҳ мамлакатлари орасида Ўзбекистон институтлар, инсон капитали ва тадқиқотлар, инфратузилма, ва ички бозорнинг ривожланиш даражаси йўналишларида етакчи қаторларини эгаллаб турмоқда.\nГлобал инновацион индекс рейтингида Швейцария — 1-ўрин, Хитой — 12-ўрин Россия — 45-ўрин, Қозоғистон — 79-ўрин, Қирғизистон — 98-ўрин, Тожикистон — 103-ўринни эгаллади.\nИнновацион ривожланиш вазирлиги тегишли давлат бошқарув органлари ва идоралари ҳамда халқаро ташкилотлар билан яқин ҳамкорликда сўнги йилларда Ўзбекистоннинг халқаро майдондаги нуфузини ошириш ва Глобал инновацион индекс рейтингида ўрнини яхшилашга қаратилган салмоқли ишларни амалга ошириб келмоқда. Натижада, мамлакатдаги инновацион фаолиятда туб ижобий бурилишлар халқаро ташкилотлар томонидан мунтазам тарзда эътироф этиб келинмоқда. Рейтингнинг бу йилги сонида мамлакатимизнинг Ўрта Осиё ва Жанубий Осиё давлатлари ичида 4-ўринда эканлиги таъкидланган.\nЎзбекистоннинг халқаро майдондаги нуфузини ошириш ва инновацион ривожланишда миллий ўлчамларни тўғри белгилаб олиш, мамлакатнинг халқаро миқёсда инновацион ривожланишини таъминлаш учун 2019-2021 йилларда Ўзбекистон Республикасини инновацион ривожлантириш стратегияси қабул қилинган ва ундаги асосий вазифалардан бири этиб 2030 йилга қадар республикамизни Глобал инновацион индекс баҳолаш рейтингида етакчи 50 та давлат қаторига киритилиши қатъий белгилаб берилган.


Баҳром Назаров матбуот анжуманида янги концерт дастури ҳақида гапирди » Ўзбекистон янгиликлари – Zamin.uz\nБаҳром Назаров матбуот анжуманида янги концерт дастури ҳақида гапирди\n06 ноябрь 2017, 22:19\nБугун Матбуот анжуманлар уйида хонанда Баҳром Назаровнинг янги 14, 15, 16 ноябрь кунлари «Истиқлол» санъат саройида бўлиб ўтадиган концерт дастури олдидан матбуот анжумани ташкил этилди. Унда хонанданинг ўзи, концерт ташкилотчиси Аброр Пўлатов, шоир Хушнуд Дарвеш ҳамда матбуот анжумани ташкилотчиси Феруз Муҳаммад журналистларнинг деярли барча қизиқтирган саволларига жавоб беришди.\nБу йилги «Интизор» деб номланган концерт дастури Баҳром Назаров ижодидаги учинчи яккахон концерти бўлиб, бундан аввал хонанданинг «Шукрона», «Бахт учун» деб номланган концерт дастурлари тақдим этилган.\n«Концертни «Интизор» деб номлашимизга сабаб мухлисларимизни соғиниб, интизор бўлиб кутганмиз. Қолаверса, Огаҳий ғазали билан «Интизор» деб номланган янги қўшиқ тайёрладик.\nБу йилги концерт дастуримизнинг репертуаридан жой олган қўшиқларимиз асосан ранг-баранг бўлишини хоҳладик. Яъни она ҳақида, Ватан мавзусида ҳамда севги-муҳаббатга оид янги қўшиқларни мухлисларга тақдим этишни ният қилдик», — деб маълумот берди хонанда концерт ҳақида журналистлар билан учрашувда.\nБу йилги «Интизор» деб номланган концерт дастуридан ўнга яқин янги қўшиқлар ўрин олган. Концерт Абдулла Ориповнинг «Ўзбекистон Ватаним маним» шеъри асосида яратилган қўшиқ билан бошланиши режалаштирилган. Дастурнинг кўтаринки руҳда ўтишини таъминлаш мақсадида қизиқчи Шукрулло Исроилов концертни олиб боради. Бундан ташқари, «Гап йўқ» триоси ҳам қизиқарли кўринишлар тақдим этиши ҳақида журналистлар билан учрашувда гапириб ўтилди.\nМатбуот анжумани сўнгида Баҳром Назаров оммавий ахборот ходимлари таклифига биноан жонли ижрода «Абдулла Орипов сўзи билан янги яратилган «Ўзбекистон Ватаним маним» қўшиғидан парча ижро этди. Қўшиқ анжуман иштирокчиларига маъқул бўлди.\nЯнгиликлар » Маданият » Баҳром Назаров матбуот анжуманида янги концерт дастури ҳақида гапирди\n19:04 Баҳром Назаров концерти олдидан мухлисларга янги таронасини тақдим этди (Аудио)\n23:56 Юлдузнинг концерт кунлари аниқ бўлди. Озодбекчи?


Шавкат Мирзиёев: «Келгуси беш йилдаги энг устувор вазифа – ялпи ички маҳсулотни 100 млрд доллардан ошириш» - Daryo\n18:21, 26.01.2022 19980\nБарча иқтисодий комплекс раҳбарлари ва ҳокимларнинг келгуси беш йилдаги энг устувор вазифаси – ялпи ички маҳсулотни 100 миллиард доллардан ошириб, саноат маҳсулотлари ишлаб чиқаришни 1,4 бараварга кўпайтириш ва камбағаллик даражасини камида 2 бараварга қисқартиришдан иборат бўлиши зарур. Бу ҳақда Президент Шавкат Мирзиёев бошчилигида ўтказилаётган йиғилишда маълум қилинди, дея хабар қилмоқда «Дарё» мухбири.\nМолия вазирлиги ва Марказий банк 2022 йилда инфляция даражасини 9 фоиздан оширмаслик бўйича барча зарурий чораларни кўриши лозимлиги таъкидланди.\nШу билан бирга, 2022 йилда оилавий тадбиркорлик дастурлари доирасида 10 триллион сўм кредитларни «маҳаллабай» кафолатли манзилларга етиб боришини таъминлаш кераклигни қайд этди.\nМолия вазирлиги ва Марказий банк бюджет тақчиллигини ялпи ички маҳсулотга нисбатан 3 фоиздан оширмаслиги шартлиги белгиланди.\nМасъуллар янги ерларни ўзлаштириш, сув тежовчи ва рақамли технологияларни жорий қилиш, илм-фан ва инновациялар орқали, деҳқон ва фермерлар даромадини камида 2 бараварга ошириб, аграр тармоқда йиллик ўсишни камида 5 фоизга етказиши лозимлиги бўйича топшириқ берилди.\nТашқи савдо ва инвестициялар вазирлигига тармоқ ва ҳудуд раҳбарлари билан бирга, иқтисодиётга беш йилда 120 миллиард доллар, шу жумладан, 70 миллиард доллар хорижий инвестициялар жалб этиш, экспорт ҳажмини йилига 30 миллиард доллардан ошириши шарт.\n«Тасаввур қилинг, бу қандай рақам?! Инвесторларни ишонтирдик, қанчаси келиб бизга хайрихоҳлик билдирмоқда», – дейди президент.\nДавлат раҳбари масъулларга нефть-кимё саноатини ривожлантириш бўйича алоҳида топшириқ берди.\n«Кўряпсизларми, биз ўз олдимизга қандай улуғвор марраларни қўймоқдамиз. Энг муҳими, бу улкан вазифаларни ҳамон давом этаётган пандемия ва глобал инқироз шароитида амалга оширишга тўғри келади. Бу биздан катта куч ва маблағ, юксак ирода ва қатъий интизомни, барча куч-имконият ва ресурсларимизни тўла сафарбар этишни талаб этади», – дейди Шавкат Мирзиёев.\nШавкат Мирзиёев мамлакатда кузатилган электр энергияси билан боғлиқ ҳолат юзасидан муносабат билдирди\n«Коронавирусдан эмас, авариядан кўп одам ўлмоқда» — Шавкат Мирзиёев\nШавкат Мирзиёев: «Инсон қадри биз учун қандайдир мавҳум, баландпарвоз тушунча эмас»\n07:30, 09.05.2022 76252\n23:44, 29.04.2022 102317\n18:40, 13.05.2022 93783\n18:42 Бугун 83\n18:38 Бугун 238\n18:31 Бугун 877\n18:18 Бугун 1172\n15:52, 23.05.2022 89480\n10:49, 24.05.2022 57246\n21:33, 23.05.2022 46797\n20:08, 24.05.2022 40064


Ўзбекистонда мобил банкинг хизматларидан фойдаланаётганлар сони 363 минг кишидан ошди - Anhor\nAnhor Все посты Ўзбекистонда мобил банкинг хизматларидан фойдаланаётганлар сони 363 минг кишидан ошди\nЎзбекистонда тижорат банкларининг 57,5 мингдан ортиқ мижози интернет ва 363 мингдан зиёд мижоз эса мобил банкинг хизматларидан фойдаланиб келмоқда. Жумладан, жисмоний шахсларга уяли алоқа операторлари, интернет провайдерлар, телефония, кабелли телевидение, коммунал, савдо-сервис корхоналари, такси хизматлари учун тўловларни амалга ошириш имконини берадиган “CLICK” мобиль банкинг тизими аҳоли ўртасида оммалашиб бораётир, дея қайд этади ЎзА.\nШу билан бирга, мамлакатда тижорат банклари томонидан жисмоний шахслар учун чиқарилган пластик ва юридик шахслар учун корпоратив карточкалар сони 12,4 миллион донадан ошди. Улардан фойдаланишда қулайлик яратиш мақсадида барча савдо ва хизмат кўрсатиш объектларида 149 мингдан зиёд тўлов терминаллари ўрнатилган.\nБу ҳақда Ўзбекистон Республикаси Марказий банки томонидан Миллий матбуот марказида ўтказилган матбуот анжуманида сўз борди.\nТадбирда пластик карточка эгаларига қулайлик ва имтиёзлар яратилаётгани таъкидланди. Ҳар бир пластик карточка тўрт хонали шахсий пин-код билан ҳимояланган. Фақат унинг эгасига маълум бўлган пин-код карточкани бошқа шахсларнинг фойдаланишидан ҳимоя қилади.\nШунингдек, молиявий амалиётларни бажаришда харажатларни камайтириш ва тезкорликни ошириш, ҳисоб-китобларнинг аниқлиги, савдо ва хизмат кўрсатиш корхоналари томонидан тақдим этиладиган чегирма ва имтиёзлардан фойдаланиш каби имкониятлар ҳам мавжуд.\n2011 йилдан буён Ўзбекистонда «UZKARD EMV» тизими босқичма-босқич амалиётга жорий этиб келинмоқда. Яъни, барча карточкалар онлайн режимига ўтказиляпти. Мазкур тизим маблағларнинг автоматик тарзда тушиши, интернет ва мобиль банкинг хизматларидан фойдаланиш имконияти, хусусан, сотиб олинадиган товар ва хизматлар учун тўловларни уйдан туриб тўлаш ва бошқа афзалликларга эга.\nинтернетмобил банкингпластик карта\nАмур соҳилларида ўзбекистонлик беш нафар ноқонуний қандолатчи ушланди\nНавоий шаҳридаги истироҳат боғида Wi-Fi зонаси ташкил этилади


Рақобатда Хитойни енгганлар. Ривоятга айланган текстил...\n18.10.2019 17:10 0 2988\n«Россияга бориб, ўзимга кўйлак олай дедим. Дўконда битта кўйлак жуда маъқул келди, кийиб кўрсам, худди ўзимга ўлчаб тикилгандек. Қаерда тикилган экан, деб, ёрлиғига қарасам, ўзимизнинг «Samo» экан...»\nБу гапларни Андижонда юрганимизда эшитдик. Ўзбекистон Республикаси ташқи иқтисодий фаолият миллий банки томонидан ташкил этилган пресс-тур доирасида матбуот вакиллари Хўжаобод туманидаги «Nil Granit» МЧЖда бўлишди. Бу корхона ҳақида эшитмаганлар нафақат Андижон, бутун водийда жуда кам. Эшитилганлар эса бора-бора ривоятга айланган.\nАйтишларича корхонанинг тарихи узоқ 1992 йилга бориб тақалади. Ўшанда «Samo» бренди асосчилари илк бор текстил соҳасида иш бошлайди ва ёз фаслининг охирларида ўз маҳсулотини бозорга чиқаради. Аммо бахтга қарши бозор Хитойда ишлаб чиқарилган кийим-кечак билан тўлиб кетган эди. Тўқсонинчи йилларни эслайдиганлар тасдиқлайди, бозордаги 90 фоиз маҳсулот Хитойдан келарди.\nУлар билан нарх борасида рақобатлашиш жуда қийин эди. Хўжаободлик тадбиркорлар тоза пахтадан тайёрланган молларини амаллаб сотади ва минбаъд бу ишга қайтиб қўл урмаслик нияти билан уйга қайтади. Бошқа ишнинг бошини тутган маъқул.\nАммо орадан бир ой ўтар-ўтмас, «samo»чиларни» қидириб бозордан савдогарлар келади. Хитойда тикилган кийим-кечак балки бироз арзонроқдир, аммо сифат томонлама узоққа бора олмаганини яхши биламиз. «Samo» ишлаб чиқарган маҳсулотни эса йиллаб кийса бўларди. Унинг молига талаб бирдан ошиб кетади.\nШундан буён орадан кўп йиллар ўтди. Бугун «Samo» брендини ишлаб чиқарадиган «Nil Granit» МЧЖда икки мингдан зиёд одам ишлайди. У чиқарган маҳсулот эса Польша, Украина, Молдова, Россия, Руминия ва ҳатто Италияга етиб борган. Американинг Техаси штатида «Samo» дўкони иш бошлаш арафасида. Корхонада 5 мингдан зиёд турдаги кийим-кечак маҳсулотлари ишлаб чиқарилади. Энди харидор қидириб, узоққа бориш шарт эмас. Ўзлари узоқ-узоқлардан қидириб келмоқда. Корхона эса фақат буюртма асосида ишлаяпти.\n«Миллий банк» билан ҳамкорликда фаолият олиб бораётган «Nil Granit» МЧЖга журналистларнинг ташрифи ҳали давом этяпти. Янги тафсилотлар яна бўлади...


FATTOHHON.COM стр. 97\nШАХЗОДАДАН ВИДЕОПРЕМЬЕРА! “ШУНЧАКИ”. ЙЎҚОТМАГУНЧА ҚАДРИНИ СЕЗМАЙСАН! 06.08.2014 16:03\nШахзоданинг “Шунчаки” видеоклипининг суратга олиниш жараёнлари ҳақида сайтимизда аввал ҳам хабар қилгандик. МАЪЛУМОТГА ЎТИШ!\nЭндиликда мазкур видеоклип тайёр бўлди. Клип мини фильм тарзида бўлиб, унга ижодкорлар томонидан жиддий ёндошилган. Клипда ёшлар орасидаги муҳаббат, садоқат ҳамда хиёнат акс этган. Токи йўқотмагунча инсоннинг қадрини сезмайсан. Хиёнатга дуч келмагунча муҳаббат қадрини била олмайсан.\nМуҳаббат туйғуси Шахзода ижросидаги қўшиқда жуда чиройли тасвирланган.\nЧин севги бу бошқача, туйғулари ўзгача,\nЧин севги йўқ, ўн етти ёшгача...\nШунчаки, севги ўзи дард, шунчаки севги, у бефарқ,\nГоҳи алам, гоҳи қайғу, гоҳ шириндур, гоҳи оғу.\nКапалак мисол, бир гулдан бошқасига ўтмоқчи бўлган йигит, кутилмаганда ўз гулини тиконлар орасида кўриб, ақли ҳушини йиғиб олади. Аммо, кеч... жуда ҳам кеч эди... Агар у ўзи шу хатони қилмаганда эди, муҳаббати завол топмаган бўлармиди?\nАфсус, кейинги пушаймон, ўзингга душман, дейишади. Ўйламай босилган қадам, қанчалик салбий ҳолатларга олиб келиши мумкин. Инсоннинг нафақат ўзи, балки атрофидаги яқинлари учун ҳам қайғули... Ҳеч нарса сабабсиз юз бермайди, назаримизда.\nКлипдаги воқеаларнинг кескин ўзгариши томошабинни ўйлантириб қўяди. Аммо, ҳаёт фақатгина гўзал эртакдан иборат эмаслиги, клипда кўрсатишга ҳаракат қилингандир? Балки, воқеалар ривожини бу қадар шавқатсизликка йўналтирмаслик керакмиди, назаримизда. Ҳаёт мураккаблиги, кутилмаган ҳодисалар бўлиши мумкин, лекин, беғубор туйғулар завол топмаслиги керакмиди? Асосий хулоса, томошабинлардан!\nКЛИПНИ КЎРИШ УЧУН ЎТИШ!


Халқаро янгиликлар, 17 декабр 2014\nРоссия миллий валютаси чўкишда давом этаяпти\nРоссия миллий валютаси сешанба куни рекорд даражада пастга шўнғиди. Кеча тушдан кейин Россияда 1 АҚШ доллари қиймати 80 рублдан, 1 евро қиймати эса 100 рублдан ошиб кетди.\nРоссия Марказий банкининг асосий устама фоиз миқдорини кескин тарзда ошириб, 17 фоиз қилиб белгилагани ҳам рубль қадрсизланишига ижобий таъсир қилолмади.\nКеча тунга бориб эса рубль бироз қаддини тиклаб олгандай бўлди. Сешанба якунида Россияда 1 АҚШ доллари курси 67 рубль 89 копейка, 1 евро курси эса 85 рубль 15 копейка бўлгани қайд этилди.\nМутахассислар буни бозорда нефть нархининг бироз кўтарилгани билан боғламоқдалар. Айни пайтда 17 декабрь куни рубль қиймати қандай бўлиши мумкинлиги ҳақида ҳеч ким аниқ гап айтолмаяпти.\nПокистондаги ҳарбий мактабга ҳужум чоғида камида 130 киши ҳалок бўлди\nПешовар шаҳридаги мактабга қилинган ҳужум чоғида камида 130 киши киши, жумладан, 124 бола нобуд бўлган. Бу ҳақда билдирган Покистон ҳарбийларига кўра, мактабни ҳужумчи жанггарилардан тозалаш бўйича саккиз соат давом этган амалиётдан сўнг тўққиз нафар жанггари ўлдирилган.\nВоқеа гувоҳлари 16 декабрь куни эрталаб Пешовардаги ҳарбий мактабга бостириб кирган жанггарилар синфлардаги ўқувчи ва ўқитувчиларни палапартиш ўққа тутгани ҳақида гапирмоқдалар.\nОбама Украинани дастаклашга оид қонунни ҳафта охиригача имзолаши мумкин\nАҚШ президенти Барак Обама “Украинада озодликни қўллаш тўғрисида”ги янги қонунни жорий ҳафта охиригача имзолаши мумкин. Бу ҳақда 16 декабрь куни Оқ уй матбуот котиби Жош Эрнест билдирди.\n13 декабрь куни АҚШ конгресси Россия мудофаа ва энергетика соҳаси, шу жумладан, қурол-аслаҳа сотадиган “Рособоронэкспорт” ширкатига қарши янги санкциялар жорий қилишга имкон берувчи қонун лойиҳасини қабул қилганди.\nҚонун Украинага 350 миллион доллар миқдорида ёрдам бериш, шу жумладан, танкка қарши воситалар, ўқ-дори ва кузатув олиб бориш учун учувчисиз учқичлар етказиб беришга имкон яратади. Бунгача Оқ уй Киевнинг Украинага ҳарбий аслаҳалар етказиб бериш ҳақидаги илтимосларини рад қилиб келаётганди.\nОқ уй баёноти АҚШ Давлат котиби Жон Керрининг Россия сўнгги кунларда Украинадаги низо бўйича конструктив қадамларни қўяётганига оид сўзлари билан бир пайтда янгради.\nДоллар -- 74 рубль, евро -- 93 рубль\nРоссия рубли 16 декабрь куни қулашда давом этди. Россия Марказий банки миллий валюта қадрсизланишини тўхтатиш уриниши ўлароқ, ярим кечасигача давом этган фавқулодда мажлисда асосий устама фоиз миқдорини кескин тарзда ошириб, 17 фоиз қилиб белгилади.\nШунга қарамасдан чоршанба куни эрталабдан рубльнинг асосий валюталарга нисбатан қадри 10 фоизга тушиб кетди.\nБугун тушдан кейин 1 АҚШ доллари 74 рубль, 1 евро эса 93 рубльдан сотилди.\nЎтган ҳафта охирида Марказий банкнинг устама фоизи 10,5 фоиз қилиб белгиланган эди, лекин 15 декабрь куни рубльнинг кескин шўнғиши ортидан бу кўрсаткич рекорд даражадаги 17 фоизга кўтарилди.\nРоссиянинг Украинадаги хатти-ҳаракатлари боис Ғарб жорий қилган санкциялар ва нефть нархининг тушиб кетиши Россия иқтисоди ва миллий валютаси путурини кетказмоқда.\nПешоварда мактабга ҳужум қилган Толибон 104 одам, жумладан 84 болани ўлдирди\nПокистоннинг Пешовар шаҳрида жангариларнинг мактабга қилган ҳужуми оқибатида 104 киши, жумладан 84 нафар бола ўлдирилигани хабар қилинмоқда. Хайбар Пахтунгхва вилояти бош вазири Парвез Хаттакнинг маълум қилишича, Покистон Толибон ҳаракати масъулиятини ўз зиммасига олган ҳужум армияга қарашли мактабда эрталаб рўй берган.\nХаттак маҳаллий телеканалада қилган чиқишида “ҳарбий госпиталга 60 нафарга яқин, яна бир касалхонага 24 нафар жасад келтирилган”, дея маълум қилди.\nУнинг айтишича, жароҳатланган болалар сони ҳалок бўлганлар билан тахминан бир хилдир.\nМактабнинг ўзини Ибод деб таништирган 10 синф ўқувчиси воқеага гувоҳ бўлгани, унинг кўз ўнгида ўнлаб синфдошларининг ўлдирилганини гапирди.\nЎзини Тахрики Толибон ҳаракати матбуот вакили Муҳаммад Хуросоний Озодликнинг Покистон хизматига телефон орқали боғланиб, ҳужум учун масъулиятни ҳаракат ўз зиммасига олиши, бу армиянинг Шимолий Вазиристондаги ҳаракатларига жавоб бўлганини иддао қилди.\nРоссия Марказий банки устама фоиз миқдорини 17 фоизгача оширди\nРоссия Марказий банки рублнинг қадрсизланишини секинлаштириш чораси ўлароқ устама фоиз миқдорини кескин даражада - 10,5 фоиздан 17 фоизгача оширди.\nБанкнинг душaнбa куни кечқурун эълон қилингaн рaсмий бaёнотидa aйтилишичa, бу чорa “жиддий рaвишдa ошгaн рублнинг қaдрсизлaниш вa инфляция хaвфини пасайтириш” мaқсaдидa қўллaнилмоқдa.\n15 декaбрь куни рублнинг қaдри янaдa пaсaйиб, 1 доллaр 63 рублгa, бир евро эсa 78 рублгa сотилгaн. Бу эсa рубль учун янги рекорддир.\nШундaй қилиб, Россия миллий вaлютaси жорий йил бошидaн бери доллaр вa еврогa нисбaтaн қaрийб 50 фоиз қaдрини йўқотди.\nРубль ва Россиянинг энергия экспортига қарам бўлган иқтисоди Қўшма Штатлар, Европа Иттифоқи ва бошқа давлатлар Москванинг Украинадаги хатти-ҳаракатлари боис жорий қилган санкциялардан қаттиқ зарар кўрмоқда.\nРоссия ҳукумaти жорий йилдa рубл қaдрини ушлaб туриш учун 80 миллиaрд доллaр сaрфлaгaн.\nРоссия рубли рекорд даражада арзонлади\n15 декабрь куни Москва биржасида евро ва долларнинг рублга нисбати янги рекорд кўрсаткични ташкил қилди.\nБугун биржада 1 АҚШ доллари 60,2 рублдан сотилди. 1 евронинг нархи эса 71 рублга чиқди.\nРоссия миллий валютаси ва иқтисоди жаҳон бозорида нефть нархининг кескин тушиб кетиши ва Москванинг Украинадаги хатти-ҳаракатлари боис Ғарб жорий қилган санкциялардан қаттиқ зарар кўрмоқда.\nBrent маркасидаги нефтнинг бир бaррели 64 долларга тушди, 1 янвaр ойидaн бошлaб 72,74 доллaрдaн сотилиши кутилмоқдa. Бу эсa сўнгги тўрт йилдa кузaтилгaн энг пaст нaрхдир.\nЖaҳон бозоридaги нефть нaрхи июнь ойидaн бери 30 фоизгa aрзонлaди.\nHRW Россияни чеченистонлик фаолларни тинч қўйишга чақирди\n"Қийноқларга қарши қўмита" офиси ёнғиндан сўнг\nHuman Rights Watch ва Amnesty International ташкилотлари Россий ҳукуматини чеченистонлик ҳуқуқ ҳимоячиларини таъқиб қилишни тўхтатиш ва улар ҳимоясини таъминлашга чақирди.\nДушунба куни тарқатилган икки ташкилотнинг қўшма баёноти "Қийноқларга қарши қўмита" офисига ўт қўйилгани муносабати билан эълон қилинди.\nКеча тунда Грозний шаҳрида ҳуқуқ ҳимоячиларининг "Қийноқларга қарши қўмита" офисига ўт қўйилди. Ёнғиндан сўнг полиция қўмитанинг икки аъзосини ҳибсга олиб, кечга яқин қўйиб юборди.\nШанба куни ушбу қўмитанинг икки ходими ўтирган машина номаълум шахслар томонидан таъқиб қилинган.\nҚўмита ходими Сергей Бабинецнинг Озодликка айтишича, ҳамкасбларини юзига ниқоб таққан беш нафар қуролли шахс таъқиб қилган. Шунингдек, кузатув камерасида бинога бостириб киришга уринган қуролли кишилар акс этгани айтилмоқда.\nМедведев: Украинани боқиш жонимизга тегди!\nРоссия Бош вазири Дмитрий Медведов\nРоссия Бош вазири Дмитрий Медведев "Украина ўзидаги иқтисодий бўҳрон боис Европа Иттифоқига қўшилиши амримаҳол" деб ҳисоблайди.\nБу ҳақда Медведев қаламига мансуб "Россия ва Украина: янги қоидалар бўйича яшаш" мақоласида ёзилган.\n"Независимая газета"да эълон қилинган Медведев мақоласида ёзилишича, Иттифоқ парчаланганидан сўнг Россия Украинага бир неча бор иқтисодий кўмак кўрсатиб, "деярли уни боқиб келган".\nЖаноб Медведев фикрича, Украина бўйнига ташқи иқтисодий қарздан қутилиш масаласи осилган бўлиб, мамлакат дефолт ёқасида турибди.\nМедведев "Украинадаги қийинчиликлар Киев раҳбариятининг Россияга қарамликни камайтиш ва Европага яқинлашиш ҳаракатларидан сўнг бошланган" деб ҳисоблайди.\nБош вазирга кўра, эндиликда расмий Москва қардошлик туйғуларидан воз кечиб, Украинани иқтисодий таъминлашни тўхтатади.\n"Биз бундан манфаатдор эмасмиз. Тўғриси жонимизга тегди", дея қўшимча қилади Медведев.\n"ТВ-2" ёпилишига қарши 5000 кишилик намойиш бўлди\n"ТВ-2"ни қўлловчилар акциясидан олинган сурат\nБугун Томск шаҳри марказида "ТВ-2" телеканалини қўллаб ўтказилган пикетда беш мингдан зиёд одам иштирок этди.\nМазкур телеканал шартномаси узайтирилмаётгани ортидан лицензиясидан маҳрум бўлиш арафасида турибди.\nКеча ҳам Томскда икки минг киши иштирокида намойиш ўтказилиб, акция иштирокчилари "ТВ-2"ни қўлловчилар имзосини тўплаб, ҳукумат раҳбариятига жўнатишган.\nУкраинага дастак бўйича қонун лойиҳаси АҚШ президентига имзолаш учун юборилди\nВашингтонда Украинага мудофаа учун ҳарбий аслаҳалар етказиб беришга рухсат берувчи ва Россияга қарши янги санкциялар жорий этишга қаратилган қонун лойиҳаси АҚШ Сенати томонидан бир овоздан маъқулланиб, имзолаш учун президент Барак Обамага йўлланди.\nОқ уй мазкур қонун лойиҳаси юзасидан ҳали ўз позициясини билдирганича йўқ. Лойиҳа АҚШ президентига украиналик ҳарбийлар учун 350 миллион долларлик мудофаа аслаҳалари ажратиб бериш имконини беради, аммо у бу ишни амалга оширишга мажбур эмас.\nҚонун лойиҳаси, шунингдек, Россиянинг мудофаа ҳамда энергетика соҳаларига қарши, шу жумладан, қурол экспорт қилувчи “Рособоронэкспорт” ширкатига қарши санкциялар жорий этилишига имкон яратади. Аммо АҚШ президенти миллий хавфсизлик нуқтаи назаридан келиб чиққан ҳолда бу санкцияларни қўллашдан бош тортиши ҳам мумкин.\nЛойиҳа АҚШ Сенати ва Намояндалар палатаси томонидан 11 декабрь куни қабул қилинган, бироқ Қўшма Штатлар қонунчилигидаги маблағ ажратишда риоя қилинадиган ўзига хос жиҳатлар туфайли Сенат бу ҳужжат юзасидан яна бир марта овоз бериши лозим.\nРоссия ташқи ишлар вазири муовини Сергей Рябков бу қонун лойиҳасини “АҚШдаги аксилроссиячилик кайфиятларининг яна бир кўриниши”, дея баҳолади.\nБМТ: Украина шарқида тўқнашув қурбонлари сони 4600 дан ошди\nБу сурат шу йил сентябрида Донецк кўчаларидан бирида олинган.\nУкраина шарқида ҳукумат кучлари ва россияпараст айирмачилар ўртасида бўлиб ўтаётган жангларда апрель ойидан 7 декабргача 4634 киши ҳалок бўлган, 10243 киши яраланган. Бу ҳақда БМТнинг Гуманитар масалаларни мувофиқлаштириш бўйича бошқармаси томонидан шанба куни эълон қилинган Украина шарқидаги вазият тўғрисидаги ҳисоботда айтилади.\nҲужжатда қуролли тўқнашувлар юз бераётган ҳудудда бир миллион бир юз мингдан зиёд одам яшаб турган уйини ташлаб кетишга мажбур бўлгани ҳам қайд этилади. Улардан 542 мингдан кўпроғи Украинанинг бошқа ҳудудларига кўчган, 568 мингдан зиёди эса қочқин сифатида мамлакатни тарк этган. Бу одамлардан тақрибан 466 минги Россияга ўтиб кетган.\nМаълумотларга кўра, ҳозирги пайтда жанглар бораётган ҳудудда 5 миллион 200 минг чоғли киши яшаяпти.\nБМТнинг Гуманитар масалаларни мувофиқлаштириш бўйича бошқармасининг 20 ноябрь куни эълон қилинган сўнгги ҳисоботида Украина шарқидаги тўқнашувларда ҳалок бўлган кишилар сони 4317 нафарга етгани қайд этилганди. Бошқарманинг кейинги ҳисоботи 26 декабрь куни эълон қилиниши кутилмоқда.\nСиднейда номаълум шахслар бир неча кишини гаровга олди\nСидней қаҳвахонаси яқинидаги полициячилардан бири, 2014 йилнинг 15 декабри.\nАвстралиянинг Сидней шаҳридаги қаҳвахонада номаълум жанггарилар бир неча кишини гаровда ушлаб турибди.\nАвстралия телевидениеси 15 декабрь куни эрталаб қаҳвахона деразаси олдида камида уч киши қўлини кўтариб тургани, улар ёнида эса арабча ёзуви бўлган қора байроқ турганини намойиш қилди.\nВоқеа гувоҳлари қаҳвахонадан ўқ овозлари эшитилганини айтганлар.\nҲозир воқеа жойи полиция томонидан ўраб олинган, қаҳвахонага одамлар яқинлаштирилмаяпти. Шунингдек, қаҳвахона атрофидаги бинолардан одамлар эвакуация қилинган.\nАвтралиялик полициячилар сентябрь ойида “Исломий давлат” гуруҳига алоқадорликда гумонланган бир неча киши ҳибсга олингани ҳақида маълум қилгандилар.\nТуркияда мухолифатчи журналистларга қарши рейд ўтказилди\nИстанбулдаги "Замон" газетаси бош идораси, 2014 йилнинг 14 декабри.\nТурк полицияси мухолифат партиялари билан тиғиз алоқада бўлган оммавий ахборот воситалари идораларида тинтув ўтказди. 14 декабрь куни ўтказилган бу рейдлар чоғида камида 27 киши ҳибсга олингани, уларга “таҳдид қилиш”, “ҳокимиятни эгаллаб олиш мақсадида гуруҳ тузиш”, “туҳмат” ва бошқа айбловлар эълон қилингани айтилмоқда.\nҲибсга олинганлар орасида АҚШда истиқомат қилувчи руҳоний Фатҳуллоҳ Гулен раҳбарлигидаги “Хизмат” жамоати билан алоқада бўлган “Замон” газетаси муҳаррири ҳамда Сомонйўли телекомпанияси раиси ҳам бор. Фатҳуллоҳ Гулен Туркия президенти Ражаб Тоййиб Эрдўғоннинг ашаддий рақибларидан бири сифатида қаралади.\nЕвропа Иттифоқи ташқи сиёсат бўйича мутасаддиси Федерика Могерини ва ЕИнинг кенгайиш бўйича комиссари Йоҳаннес Ҳан Туркиядаги ҳибсга олишлар “европача қадриятларга зид” эканига оид баёнотлар билан чиқишди.\nАҚШ Давлат департаменти эса Анқарани турк расмийлари ҳаракати сўз эркинлиги ва бошқа демократик қадриятларга путур етказмаслигини таъминлашга чақирди.\nГрознийда "Қийноқларга қарши қўмита" биносига ўт қўйилди\nБугун тунда Грозний шаҳрида ҳуқуқ ҳимоячиларининг "Қийноқларга қарши қўмита" офисига ўт қўйилди. Бу ҳақда Озодликка мазкур қўмита раҳбари Игорь Каляпин маълум қилди.\nЁнғиндан сўнг полиция қўмитанинг икки аъзосини ҳибсга олиб, кечга яқин қўйиб юборди.\n4 декабрь куни Грознийда ҳалок бўлган 14 полициячининг яқинларини қўллаб шанба куни намойиш бўлиб ўтди.\nЧеченистон пойтахтида қуролланган шахслар ва хавфсизлик кучлари ўртасидаги отишмада 11 нафар жанггари ҳам ўлдирилган.\nТомскда "ТВ-2" ёпилишига қарши норозилик акцияси ўтказилди\nБугун Томск шаҳри марказида "ТВ-2" телеканалини қўллаб пикет бўлди. Мазкур телеканал шартномаси узайтирилмаётгани ортидан лицензиясидан маҳрум бўлиш арафасида турибди.\nИнтерфакс хабарига кўра, акция иштирокчилари "ТВ-2"ни қўлловчилар имзосини тўплаб, ҳукумат раҳбариятига жўнатишмоқчи.\nАкция ташкилотчиларига кўра, пикетда тахминан икки минг киши иштирок этган. Ички ишлар вазирлиги ҳисоб-китобича, эса намойиш иштирокчилари сони бир ярим минг атрофида бўлган.\nПольшада аёллар зўравонлигига қарши 16 кунлик акция якунланди\nПольшадаги оилавий зўравонликка қарши "Панда марши"дан лавҳа\nПольшанинг кўплаб шаҳарларида “Биз аёлларга нисбатан зўравонликка қаршимиз” шиори остида ўтказилган 16 кунлик норозилик акцияси ўз ниҳоясига етди.\nАкция ташаббускори - Польша парламентининг қуйи палатаси Аёллар конгресси“Панда марши” номи остида чиқди. Айтиш керакки, панда оилавий зўравонлик қурбони бўлган бир аёл сифатида гавдаланади.\nНамойишда аёллар юз-кўзлари кўкарган ҳолатлардаги грим билан шаҳар марказларида намойиш кўрсатишди.\nМаълумотларга кўра, Польшада аёлларга нисбатан зўравонлик охирги йилларда одат тусига айланиб бормоқда. Ҳар йили оилавий зўравонлик туфайли 150 нафар аёл ҳаётдан кўз юмади, 800 минг аёл жисмоний ва жинсий зўравонлик, тахминан 4 миллион нафари эса руҳий босим ва иқтисодий танглик қурбонига айланмоқда.\nЯпонияда парламент сайловлари ўтмоқда\nЯпония Бош вазири Синдзо Абэ\nБугун Японияда навбатдан ташқари парламент сайловлари ўтмоқда.\nПраламентнинг қуйи палатасидаги 475 ўрин учун 1191 номзод курашмоқда.\nЯпония Бош вазири Синдзо Абэ агар ҳукмрондаги Либерал демократик партияси сайловчиларнинг асосий овозини олишга муваффақ бўлмаса, истеъфога кетишини маълум қилган.\nАхборот агентликлари мухолиф партияларнинг сайловда яхши кўрсаткич олишига ишонч йўқлиги ҳақида ёзишди.\nИкки йил аввал Вазирлар Маҳкамасига раҳбарликка келган Синдзо Абэ Японияни иқтисодий равнақ билан таъминлашга ваъда берган.\nЖорий йилнинг апрелида савдо солиғи 5 фоиздан 8 фоизга кўтарилгач, Япония иқтисодий таназзулга юзланди. Шу боис жаноб Абэ 21 ноябрь куни парламентнинг қуйи палатасини тарқатишга қарор қилди.\nКобулда Афғонистон Олий суди мулозими отиб ўлдирилди\n13 декбарь куни Кобулда Афғонистон Олий суди мулозими отиб ўлдирилди. Кобул полициясининг билдиришича, Олий суд котибияти раҳбари Атиқуллаҳ Равуфий шанба куни эрталаб уйи олдида отиб кетилган.\nПолицяи ҳозирча қотилликка алоқадорликда гумонланганларни аниқлай олагни йўқ.\nШунингдек, жума куни кечқурун жангарилар Парван вилоятидаги Бағром ҳаво базаси олдида ҳарбий конвойга ҳужум қилиб, хорижлик икки аскарни ўлдиргани хабар қилинди.\nНАТО етакчилигидаги Халқаро хавфсизлик ёрдами кучлари маъмуриятининг 13 декабрь куни маълум қилишича, икки аскар “шарқий Афғонистонда душман кучлар ҳужуми оқибатида нобуд бўлган”.\nИккала ҳужум учун масъулиятни Толибон ҳаракати ўз зиммасига олди.


Она бедарак кетган ўғлини топди, аммо... | Azon.uz - Ахборот-таҳлилий портал\n2306 14:35 16.11.2020\n— Куршатимни излаяпман, кўрган-билган, хабарини эшитган бўлса, айтсин, ёлвораман. Ўн беш йилдан бери ўғлим йўқ... — дерди ўтган-кетганга музтар термулиб. Ёнига оҳиста яқинлашдим ва сўрадим:\n— Онажон, бир муаммоингиз бўлса, менга айтинг, вазирликда ишлайман. Албатта бирор чорасини топармиз, — дедим. Дарҳол қўлтиғидан тутиб, идорамга олиб бордим. Иссиққина хонада танасига илиқлиқ ёйилиб, бироз ўзига келгач, ўн беш йил олдин ўғли йўқолиб қолганини ва шундан кейин ҳеч қачон хабар олмаганини айтди. Чоли вафот этганидан кейин бояқиш аёл ёлғиз қолибди.\nҲар куни кўчаларни кeзиб ўғлини излар экан. Юрак-бағрим эзилди ва дарҳол телефонимни олиб, масъул шахсларга ҳолатни тушунтирдим. Вилоят амният мудири дўстим бўлгани учун бевосита ундан илтимос қилдим. Кекса аёлнинг манзилини олиб, ўзига бевосита хабар беришимни айтиб, машинамда уйигача ташлаб қўйдим. Томидан чакка ўтадиган, деразаларининг бурчакларидаги ёриқлардан совуқ кирадиган эски уйни шундай тартибли, тоза ва озода тутар эканки, пойгакни ҳатто кир қилмай деб андишада эдим.\nБир бурчакда қироатлик (лавҳ) устида очиқ турган Қуръони карим ва ёйилган жойнамозни кўриб онахонга бўлган эҳтиромим ортди.\nЎша ҳафта ишимдан ортган вақтимни аёлнинг ўғлини топиш учун сарфладим. Ниҳоят, вилоят амният мудиридан ижобий хабар келди. Куршат Алниачик номли киши ҳозир 32 ёшдалигини ва молиявий аҳволи жойидалигини билдим. Менга келган хабарларга кўра, ишлари яхши, бир савдогар эди. Иш вақтидан кейин бу хабарни Ҳалима онага айтиш учун идорамдан югургилаб чиқдим. Ўн беш дақиқадан кейин эшиги олдида турардим. Шундоқ эшикни тақиллатмоқчи бўлганимда:\n— Роббим, Ўзинг умидимни адо қилма! Ўлмасимдан дунё кўзи билан ўғлимнинг дийдорига эришишни насиб этгин! — дея ёлворганини эшитдим ва кўп куттирмай деб эшик қўнғироғига қўл узатдим. Эшикни очгани заҳотиёқ фарзандини топганимизни айтдим.\nОнахоннинг кўзида ёш билан мени бағрига осганини унутолмайман. Энди бу хароба уйда яшамаслигини айтдим. Машинага ўтириб, менга берилган манзилга бирга кетдик. Эшик қўнғироғини чалгандим, баланд бўйли, кўркам эркак очди. Ҳалима она ўша ондаёқ ўғлини таниди-да, ҳўнграб йиғлаганча ўғлини қучоқлади. Куршатда эса севинч ҳисларини кўрмадим. Ўзимни таништирдим ва онаси бир неча йил кўчаларда уни излаганини айтдим.\nБу лаҳзаларда Ҳалима она Куршатнинг юзидан кўзини узмади. Мамнун бўлиб у ердан чиқар эканман, Ҳалима она кўзи ёшли ҳақимга дуолар қилиб қолди. Бу воқеадан бир ҳафта ўтиб ўтмас Ҳалима онани яна ўша аҳволда, қўлларида эълон билан учратдим. Ҳайратда қотиб қолдим. Бу гал йиғламасди. Арвоҳ каби эди.\n— Она, ўғлингизни топдик-ку, яна кимни излаяпсиз? — дегандек бўлдим. Қўлидаги қорайган зарба изларини кўрсатди. Сўнг ўн беш йил аввал ўғиллари йўқолмаганини, ўз истаги билан унинг ёнидан кетганини айтди. Мен Ҳалима онани Куршатнинг ёнига ташлаб кетганимдан кейин, у ерда қолмаслиги учун аёлга зуғум қилибди. Яна ёрдам беришимни айтдим.\n— Йўқ, болам, — деди у, — мен ўғлимни ҳеч топилмайдиган ҳолатда йўқотган эканман. Мен ўғлимнинг ўн беш йил олдинги ҳолини излашда давом этаман. Чунки инсон умидсиз яшай олмайди. Уни топишдан олдин уни топиш умиди билан бахтли эдим. Менга меҳр билан қараган жажжи Куршатимни умримнинг охиригача излайман. Энди ҳеч қачон тополмаслигимни билсам ҳам...\nШундай деди ва қўлидаги эълонлардан бирини менга тутқазиб: "Куршатимни излаяпман" — дея баланд овозда ҳайқириб, юриб кетаверди. У атрофда "Куршатимни излаяпман" дея ҳайқирар экан, ортидан маҳзун термулиб қолавердим...\nМахсус она Бедарак ўғил\n68 22:05 30.11.2021\n279 21:40 30.11.2021\n303 21:05 30.11.2021\n554 20:05 30.11.2021


Фейсбук ижтимоий тармоғининг ўзбекистонлик фойдаланувчилари Афғонистондаги зилзиладан зарар кўрмаганини маълум қилмоқда\n21:26 / 26.10.2015\nФейсбук ижтимоий тармоғи бугун, 26 октябрь куни Ҳиндукуш тоғларида рўй берган зилзила муносабати билан хавфсизлик текширувини ўтказмоқда.\nУнга кўра, Ўзбекистондаги фейсбук фойдаланувчиларига ҳам “Ўзингизни хавфсиз деб белгилаш орқали тинч эканлигингизни дўстларингизга билдиринг. Шундай қилсангиз, уларга хабар берилади”, деган мазмундаги хабарлар юборилди.\nАйни пайтда ушбу хизмат фойдаланувчилар томонидан катта қизиқиш билан қарши олинмоқда.\nЭслатиб ўтамиз, 26 октябрь куни Тошкент вақти билан соат 14:19да (Афғонистон вақти билан соат 13:39 да) Афғонистон пойтахти шимоли-шарқидан 259 км масофадаги Ҳиндукуш тоғларида 7,4 баллик зилзила содир бўлди. Афғонистон ва Покистонда табиий офат қурбонлари сони 154 нафарга етди.